               IL-KUMMISSJONI EWROPEA
            Brussell, 13.9.2017
            COM(2017) 472 final
            Rakkomandazzjoni għal
            DEĊIŻJONI TAL-KUNSILL
            li tawtorizza l-ftuħ ta’ negozjati għal Ftehim ta’ Kummerċ Ħieles mal-Awstralja
            {SWD(2017) 292}{SWD(2017) 293}

               MEMORANDUM TA’ SPJEGAZZJONI

               1.KUNTEST TAL-PROPOSTA

               ·Ir-raġunijiet u l-objettivi tal-proposta

               L-Unjoni Ewropea (UE) għandha relazzjonijiet politiċi u kummerċjali maturi eċċellenti u l-investiment mal-Awstralja bbażata fuq valuri kondiviżi ta’ demokrazija u drittijiet tal-bniedem. L-Awstralja kkonkludiet għadd ta’ ftehimiet ta’ kummerċ ħieles (FTA) ma’ pajjiżi oħra. L-UE ma għandhiex FTA bilaterali mal-Awstralja u dan iħalli lill-impriżi tal-UE komparattivament b’kundizzjonijiet inqas favorevoli għall-aċċess tas-suq Awstraljan.

               Id-dikjarazzjoni Konġunta tat-22 ta’ April 2015
                  1
                mir-Rappreżentant Għoli tal-Unjoni Ewropea għall-Affarijiet Barranin u l-Politika ta’ Sigurtà u Viċi President tal-Kummissjoni Ewropea (RGħ/VP) u l-Ministru Awstraljan għall-Affarijiet Barranin enfasizzat il-ħtieġa li tkompli tissaħħaħ ir-relazzjoni fil-kummerċ bilaterali u l-investiment. Dan kien segwit minn Dikjarazzjoni Konġunta tal-15 ta’ Novembru 2015
                  2
                mill-mexxejja tal-UE u l-Awstralja li qablu li jibdew jaħdmu lejn it-tnedija ta’ negozjati għal FTA.

                  L-objettiv ewlieni għall-proposta huwa li jinħolqu kundizzjonijiet aktar favorevoli għal aktar żieda fil-kummerċ u l-investiment bejn l-UE u l-Awstralja. L-objettivi ġenerali ta’ din il-proposta huma:

               ·promizzjoni ta’ tkabbir intelliġenti, sostenibbli u inklużiv permezz tal-espansjoni tal-kummerċ;

               ·il-ħolqien ta' opportunitajiet ta' impjieg u xogħol u benefiċċji soċjali;

               ·żieda fil-benefiċċji għall-konsumatur;

               ·titjieb il-kompetittività tal-Ewropa fis-swieq globali; kif ukoll

               ·it-tisħiħ tal-kooperazzjoni dwar kwistjonijiet relatati mal-kummerċ ma’ sieħeb tal-istess fehma.

                  Dan huwa konformi mal-Komunikazzjoni tal-Kummissjoni “Kummerċ għal kulħadd – Lejn politika aktar responsabbli għall-kummerċ u l-investiment”
                     3
                  . Il-Komunikazzjoni tenfasizza l-ħtieġa li mmexxu ‘l quddiem ir-relazzjonijiet bilaterali tagħna biex noħolqu l-impjiegi u t-tkabbir billi jiġu indirizzati l-ostakoli għall-kummerċ u l-investiment b’mod komprensiv. Fl-istess ħin, hemm ukoll il-ħtieġa li jiġi żgurat il-livell għoli ta’ protezzjoni soċjali u ambjentali tal-UE u li jikkontribwixxi għal għanijiet oħra ta’ politika marbuta mal-kummerċ, inkluż l-iżvilupp sostenibbli u l-ħtiġijiet speċjali tal-Intrapriżi Żgħar u ta’ daqs Medju (SME).

                  B’mod partikolari, il-Komunikazzjoni “Kummerċ għal Kulħadd”, enfasizzat li "L-Awstralja u n-New Zealand huma sħab mill-qrib tal-Ewropa, jaqsmu l-valuri u fehmiet tal-Ewropa dwar bosta kwistjonijiet, u jaqdu rwol importanti fir-reġjun tal-Asja u l-Paċifiku u f’ambitu multilaterali. Rabtiet ekonomiċi aktar qawwija ma’ dawn il-pajjiżi se jipprovdu wkoll pjattaforma solida għal integrazzjoni aktar profonda b’katini ta’ valur usa’ tal-Asja-Paċifiku. It-tisħiħ ta’ dawn ir-relazzjonijiet għandu jkun prijorità.”

                  Barra minn hekk, l-għanijiet huma f’konformità mal-konklużjonijiet tal-Kunsill dwar il-kummerċ tal-21 ta’ Novembru 2014
                     4
                   li ssottolinjaw li l-kummerċ fl-oġġetti, servizzi u investiment jistgħu jagħtu kontribut sinifikanti biex jinkisbu l-għanijiet fil-qalba tal-“Aġenda Strateġika għall-Unjoni fi żminijiet ta’ bidla”. Il-konklużjonijiet iddikjaraw ukoll li, abbażi tal-progress tanġibbli li sar fl-aġenda bilaterali tal-UE dwar il-kummerċ, għandhom jiġu ddedikati sforzi biex isiru ftehimiet mas-sħab ewlenin. Bl-istess mod, dan l-għan huwa wkoll konformi mal-konklużjoni tal-Kunsill dwar il-kummerċ u l-investiment, tas-27 ta’ Novembru 2015
                     5
                  , li appoġġjaw il-konklużjoni ta’ ftehimiet bilaterali dwar il-kummerċ u l-investiment ta’ benefiċċju reċiproku li huma ambizzjużi u komprensivi u jistieden lill-Kummissjoni biex tavvanza n-negozjati fir-reġjun tal-Asja u l-Paċifiku.

               ·Konsistenza mad-dispożizzjonijiet eżistenti fil-qasam tal-politika

               L-għanijiet imsemmija hawn fuq huma kompletament konsistenti mat-Trattat dwar l-Unjoni Ewropea (TUE) li fih hemm minqux li l-UE għandha tinkoraġġixxi l-integrazzjoni tal-pajjiżi kollha fl-ekonomija dinjija, inkluż permezz tal-abolizzjoni progressiva tar-restrizzjonijiet fuq il-kummerċ internazzjonali
                  6
               .

               Dawn l-objettivi huma wkoll konsistenti mal-Komunikazzjoni “Ewropa 2020 - Strateġija Ewropea għal tkabbir intelliġenti, sostenibbli u inklużiv”
                  7
                li stipulat li l-istrateġija Ewropea għall-kummerċ se tinkludi “proposti għal djalogi strateġiċi ta’ livell għoli ma' sħab ewlenin, biex issir diskussjoni dwar kwistjonijiet strateġiċi li jvarjaw mill-aċċess għas-suq, il-qafas regolatorju, l-iżbilanċi globali, l-enerġija u t-tibdil fil-klima, l-aċċess għal materja prima, il-faqar globali, sal-edukazzjoni u l-iżvilupp”.

               L-objettivi huma wkoll konsistenti b’mod sħiħ mal-objettivi stipulati fil-Komunikazzjoni tal-Kummissjoni Ewropea “Att dwar in-Negozji ż-Żgħar għall-Ewropa”
                  8
                (2008) u “Negozju Żgħir, Dinja Kbira”
                  9
                (2011). L-appoġġ għall-attivitajiet ekonomiċi tal-SMEs barra l-UE huwa integrat ukoll fl-istrateġija ġenerali tal-UE għall-kompetittività, kif deskritta fil-qosor fil-Komunikazzjoni “Għal Rinaxximent Industrijali Ewropew”
                  10
                (2014).

               L-objettivi huma wkoll konformi mal-prinċipji stabbiliti fit-TUE li jistipula li jenħtieġ li kull politika u azzjoni tal-UE jkollha l-għan li "tikkonsolida u tappoġġa d-drittijiet tal-bniedem”
                  11
                u "li tgħin sabiex jiġu żviluppati miżuri internazzjonali sabiex tiġi miżmuma u mtejba l-kwalità tal-ambjent u l-ġestjoni sostenibbli ta’ riżorsi naturali globali"
                  12
               .

               L-objettivi huma konsistenti ma’ politiki oħra tal-UE u mal-Karta tad-Drittijiet Fundamentali tal-Unjoni Ewropea.

               Fl-aħħar nett, l-għanijiet huma konsistenti l-prijorità tal-Kummissjoni Juncker biex l-Ewropa terġa’ taqbad tikber u żżid l-għadd ta’ impjiegi mingħajr ma jinħoloq dejn ġdid, il-"Pjan ta’ Investiment" (jew il-"Fond Ewropew għall-Investimenti Strateġiċi)
                  13
                kif ukoll prijoritajiet speċifiċi stabbiliti mill-Programm ta’ Ħidma tal-Kummissjoni 2017
                  14
               .

               Din ir-rakkomandazzjoni tikkonċerna ftehim li jista' jkopri l-liberalizzazzjoni tal-kummerċ fl-oġġetti, is-servizzi, l-akkwist pubbliku u l-investiment dirett barrani, flimkien ma' regoli ta' sostenn li jittrattaw, pereżmpju, id-drittijiet tal-proprjetà intelletwali.

               ·Konsistenza ma’ politiki oħra tal-Unjoni

               Deskrizzjoni tal-kwistjoni ta’ konsistenza ma’ dispożizzjonijiet eżistenti fil-qasam ta’ politika hija disponibbli fit-taqsima ta’ hawn fuq dwar “Konsistenza ma’ dispożizzjonijiet eżistenti fil-qasam ta’ politika”.

               2.BAŻI ĠURIDIKA, SUSSIDJARJETÀ U PROPORZJONALITÀ

               ·Bażi legali

               L-Artikoli 218(3) u (4) tat-Trattat dwar il-Funzjonament tal-Unjoni Ewropea (TFUE).

               ·Sussidjarjetà (għall-kompetenza mhux esklużiva)

               Skont l-Artikolu 5(3) tat-TUE, il-prinċipju tas-sussidjarjetà ma japplikax fl-oqsma tal-kompetenza esklussiva tal-UE. Il-politika kummerċjali komuni hija mniżżla fost l-oqsma ta' kompetenza esklussiva tal-Unjoni fl-Artikolu 3 tat-TFUE. Din il-politika tinkludi n-negozjar ta' ftehimiet kummerċjali skont, fost l-oħrajn, l-Artikolu 207 TFUE.

               ·Proporzjonalità

               F’konformità mal-prinċipju ta’ proporzjonalità, l-għażliet ta’ politika raġonevoli kollha ġew ikkunsidrati sabiex jiġu vvalutati l-effetti possibbli ta’ dawn l-interventi ta’ politika, kif deskritt fid-dettall fir-Rapport dwar il-Valutazzjoni tal-Impatt.

               ·Għażla tal-istrument

                  Deċiżjoni tal-Kunsill tal-Unjoni Ewropea

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               ·Evalwazzjonijiet ex post/kontrolli tal-idoneità tal-leġiżlazzjoni eżistenti

                  Mhux applikabbli

               ·Konsultazzjonijiet mal-partijiet ikkonċernati

               Il-Kummissjoni kienet involuta b’mod attiv mas-sħab interessati u wettqet konsultazzjoni pubblika komprensiva onlajn
                  15
                biex tiġbor fehmiet dettaljati rigward ir-relazzjonijiet futuri kummerċjali u ekonomiċi bejn l-UE u l-Awstralja
                  16
               .

               Il-konsultazzjoni pubblika onlajn kienet miftuħa mill-11 ta’ Marzu sat-3 ta’ Ġunju 2016. Din tnediet fuq il-websajt tad-Direttorat Ġenerali għall-Kummerċ u tpoġġiet fuq il-websajt “EU Survey” (il-portal tal-konsultazzjonijiet pubbliċi onlajn tal-Kummissjoni). Il-partijiet interessati kemm minn ġewwa kif ukoll minn barra l-UE kienu mistiedna biex iwieġbu l-mistoqsijiet li jkopru firxa wiesgħa ta’ temi dwar il-kummerċ u l-investiment bejn l-UE u l-Awstralja.

               Il-Kummissjoni rċeviet 108 tweġibiet mingħand firxa wiesgħa ta’ dawk li wieġbu. Sommarju tat-tweġibiet huwa inkluż fir-Rapport dwar il-Valutazzjoni tal-Impatt u t-tweġibiet individwali ġew ippubblikati sakemm il-parteċipant ma indikax mod ieħor.

               ·Ġbir u użu tal-għarfien espert

                  Konsulent estern kien ukoll assenjat biex iwettaq analiżi ex-ante fuq l-impatti potenzjali ta’ xenarji previsti għall-FTA.

                  Il-Kummissjoni kienet ukoll f’kuntatt ma’ diversi partijiet interessati li taw il-fehmiet tagħhom dwar l-aċċess għas-suq speċifiku u ostakoli oħrajn għall-kummerċ li huma jiffaċċjaw fir-relazzjoni ta’ kummerċ u investiment tagħhom mal-Awstralja.

               ·Il-valutazzjonijiet tal-impatt

                  Għalkemm l-ambitu tal-valutazzjoni tal-impatt, li jkopri l-kummerċ, l-investiment u kwistjonijiet oħra, kien usa' minn din ir-Rakkomandazzjoni, il-konklużjonijiet tagħha xorta waħda huma validi f'dak li għandu x'jaqsam ma' din ir-Rakkomandazzjoni.

                  Ir-Rapport tal-Valutazzjoni tal-Impatt u s-sommarju eżekuttiv li jakkumpanjah u l-opinjoni pożittiva b’riżervi tal-Bord tal-Iskrutinju Regolatorju se jiġu ppubblikati.

                  Barra minn hekk għall-Valutazzjoi tal-Impatt, l-impatti ekonomiċi, soċjali, tad-drittijiet tal-bniedem u l-impatti ambjentali tal-FTA se jiġu eżaminati f'Valutazzjoni tal-Impatt għas-Sostenibilità indipendenti, li se titwettaq minn konsulenti esterni. Valutazzjoni tal-impatt għas-Sostenibbiltà se ssir b’mod parallel man-negozjati tal-FTA u se tiddependi fuq konsultazzjoni wiesgħa mal-partijiet interessati, b’mod partikolari s-soċjetà ċivili. Il-Valutazzjoni tal-Impatt tas-Sostenibbiltà se jiġi ffinalizzat qabel l-inizjalar tal-FTA u s-sejbiet tagħha se jitqiesu fil-proċess ta’ negozjar.

               ·Idoneità regolatorja u simplifikazzjoni

                  L-SMEs għandhom jibbenefikaw minn opportunitajiet ġodda ta’ negozju u jaraw iffrankar mill-FTA minħabba l-liberalizzazzjoni, qafas legali mtejjeb, proċeduri doganali mtejba u aktar trasparenza regolatorja. Ir-Rapport tal-Valutazzjoni tal-Impatt fih informazzjoni dettaljata dwar l-impatti potenzjali fuq il-partijiet interessati u s-setturi ekonomiċi.

               ·Drittijiet fundamentali

                  Ir-Rapport dwar il-Valutazzjoni tal-Impatt jindirizza l-kwistjonijiet tad-drittijiet fundamentali taħt aspetti soċjali, ambjentali u tad-drittijiet tal-bniedem.

                  L-FTA għandu jinkludi kapitolu dwar il-Kummerċ u l-Iżvilupp Sostenibbli skont il-politika tal-UE stabbilita.

               4.IMPLIKAZZJONIJIET GĦALL-BAĠIT

                  L-FTA se jkollu impatt negattiv limitat fuq il-baġit tal-UE fil-forma ta’ dazji doganali minħabba l-liberalizzazzjoni tat-tariffi. Huwa mistenni li jkun hemm impatti pożittivi indiretti f’termini ta’ żidiet f’riżorsi marbuta mat-taxxa fuq il-valur miżjud u l-introjtu nazzjonali gross.

               5.ELEMENTI OĦRA

               ·Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar

                  F’konformità mal-impenn magħmul fil-Komunikazzjoni tal-2015 “Kummerċ għal kulħadd” se jkun hemm evalwazzjoni ex post fil-fond tal-effetti tal-FTA konkluż mal-Awstralja meta dan ikun ilu fis-seħħ għal biżżejjed żmien biex tiġi żgurata d-disponibbiltà ta’ dejta sinifikanti. Ir-Rapport tal-Valutazzjoni tal-Impatt fih informazzjoni dettaljata dwar l-arranġamenti ta’ monitoraġġ u evalwazzjoni previsti.

               ·Dokumenti ta’ spjegazzjoni (għad-direttivi)

                  Mhux applikabbli

                  •
                        Spjegazzjoni fid-dettall tad-dispożizzjonijiet speċifiċi tal-proposta

               Mhux applikabbli

               ·Aspetti proċedurali

               Il-Kummissjoni se tkun qed tinnegozja f’isem l-UE.

               F’konformità mal-Artikolu 218(4) tat-TFUE, huwa ssuġġerit li l-Kunsill tal-Unjoni Ewropea jaħtar il-Kumitat tal-Politika Kummerċjali bħala l-kumitat li f'konsultazzjoni miegħu għandhom isiru n-negozjati.

               Il-Parlament Ewropew għandu jinżamm informat fl-istadji kollha tal-proċedura, konformi mal-Artikolu 218 (10) TFUE.

               Il-Kummissjoni tilqa’ l-fatt li l-Membri tal-Kunsill tal-Unjoni Ewropea qed jinvolvu ruħhom dejjem aktar fi stadju bikri mal-parlamenti tagħhom dwar in-negozjati kummerċjali f’konformità mal-prattiki istituzzjonali tagħhom. Hija tħeġġeġ lill-Membri tal-Kunsill tal-Unjoni Ewropea biex jagħmlu l-istess fir-rigward ta’ din ir-Rakkomandazzjoni għal Deċiżjoni tal-Kunsill b’kont meħud tad-Deċiżjoni tal-Kunsill 2013/488/UE dwar ir-regoli ta’ sigurtà għall-protezzjoni ta’ informazzjoni klassifikata tal-UE
                  17
               .

               Il-Kummissjoni se tinforma lill-Awstralja dwar ir-regoli interni tal-UE għat-trasparenza u l-aċċess mill-Kunsill tal-Unjoni Ewropea u l-Parlament Ewropew għad-dokumenti ta' negozjati.

               Il-Kummissjoni se tippubblika din ir-Rakkomandazzjoni u l-Anness tagħha immedjatament wara l-adozzjoni tagħha.

               Il-Kummissjoni tirrakkomanda li d-direttivi tan-negozjati jkunu disponibbli għall-pubbliku immedjatament wara li jiġu adottati.

               Rakkomandazzjoni għal

               DEĊIŻJONI TAL-KUNSILL

               li tawtorizza l-ftuħ ta’ negozjati għal Ftehim ta’ Kummerċ Ħieles mal-Awstralja

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 218(3) u (4) tiegħu,

               Wara li kkunsidra r-rakkomandazzjoni mill-Kummissjoni Ewropea,

               BILLI n-negozjati għandhom jinfetħu bil-ħsieb li jiġi konkluż Ftehim ta’ Kummerċ Ħieles mal-Awstralja,

               ADOTTA DIN ID-DEĊIŻJONI:

               Artikolu 1

               Il-Kummissjoni hija awtorizzata tinnegozja, f’isem l-Unjoni, Ftehim ta’ Kummerċ Ħieles mal-Awstralja.

               Artikolu 2

               Id-direttivi tan-negozjar huma stipulati fid-dokument mehmuż.

               Artikolu 3

               In-negozjati għandhom isiru b’konsultazzjoni mal-Kumitat tal-Politika Kummerċjali.

               Artikolu 4

               Din id-Deċiżjoni u l-Anness tagħha se jiġu ppubblikati immedjatament wara l-adozzjoni tagħhom.

               Artikolu 5

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                  http://eeas.europa.eu/statements-eeas/2015/150422_04_en.htm

                     (2)

                  http://europa.eu/rapid/press-release_STATEMENT-15-6088_en.htm

                     (3)

                  http://trade.ec.europa.eu/doclib/docs/2015/october/tradoc_153846.pdf

                     (4)

                  http://www.consilium.europa.eu/uedocs/cms_data/docs/pressdata/EN/foraff/145908.pdf

                     (5)
                  http://www.consilium.europa.eu/en/meetings/fac/2015/11/st14688_en15_pdf/

                     (6)
                  Il-paragrafu 2 (e) tal-Artikolu 21 TUE.

                     (7)

                  http://ec.europa.eu/eu2020/pdf/COMPLET%20EN%20BARROSO%20%20%20007%20-%20Europe%202020%20-%20EN%20version.pdf

                     (8)
                  http://eur-lex.europa.eu/legal-content/EN/TXT/?uri=CELEX:52008DC0394

                     (9)
                  http://eur-lex.europa.eu/legal-content/en/ALL/?uri=CELEX:52011DC0702

                     (10)
                  http://eur-lex.europa.eu/legal-content/EN/TXT/?uri=CELEX:52014DC0014

                     (11)
                  Il-paragrafu 2 (b) tal-Artikolu 21 TUE.

                     (12)
                  Il-paragrafu 2 (f) tal-Artikolu 21 TUE.

                     (13)

                  http://ec.europa.eu/priorities/jobs-growth-investment/plan/index_mt.htm

                     (14)
                  https://ec.europa.eu/info/publications/work-programme-commission-key-documents-2017_en

                     (15)
                  http://trade.ec.europa.eu/consultations/index.cfm?consul_id=195

                     (16)
                  Konsultazzjoni pubblika fuq l-internet kopriet ukoll ir-relazzjoni ekonomika u kummerċjali futura bejn l-UE u New Zealand

                     (17)

                  http://eur-lex.europa.eu/legal-content/EN/TXT/?uri=CELEX:32013D0488

    ---documentbreak---

               IL-KUMMISSJONI EWROPEA
            Brussell, 13.9.2017
            COM(2017) 472 final
            ANNESS
            tar-
            Rakkomandazzjoni għal Deċiżjoni tal-Kunsill
            li tawtorizza l-ftuħ ta' negozjati għal Ftehim Kummerċjali mal-Awstralja
            {SWD(2017) 292}{SWD(2017) 293}

               DOKUMENT MEHMUŻ

               DIRETTIVI GĦAN-NEGOZJAR TA' FTEHIM TA' KUMMERĊ ĦIELES MAL-AWSTRALJA

               A.
                     NATURA U AMBITU TAL-FTEHIM

               Il-Ftehim għandu jkunu fih esklussivament dispożizzjonijiet dwar il-kummerċ u l-oqsma relatati mal-investiment dirett barrani applikabbli bejn il-partijiet.

               Il-Ftehim għandu jkun ambizzjuż, komprenżiv u konsistent għal kollox mar-regoli u mal-obbligi tal-Organizzazzjoni Dinjija tal-Kummerċ (WTO). In-negozjati għandhom jitwettqu u jitlestew b'kunsiderazzjoni tal-impenji tad-WTO. Il-Ftehim għandu jkollu livell għoli ta’ ambizzjoni li jmur lil hinn mill-impenji eżistenti tad-WTO.

               Il-Ftehim għandu jipprevedi l-liberalizzazzjoni progressiva u reċiproka tal-kummerċ fl-oġġetti u s-servizzi, u tal-investiment dirett barrani. Se jkun fih regoli dwar oqsma oħra marbuta mal-kummerċ biex jiffaċilita jew jirregola dan il-kummerċ u l-investiment dirett barrani. L-impenji kollha skont il-Ftehim isiru bil-ħsieb li jkollhom impatt dirett u immedjat fuq il-kummerċ u fejn rilevanti, fi ħdan ir-regoli komuni tal-UE.

               Il-Ftehim għandu jinkludi obbligazzjonijiet fl-oqsma li jaqgħu taħt il-kompetenza tal-awtoritajiet u l-entitajiet applikabbli kollha taż-żewġ partijiet fil-Ftehim.

               B.
                     KONTENUT PROPOST TAL-FTEHIM

               Preambolu, il-Prinċipji Ġenerali

               Il-preambolu għandu jfakkar li s-sħubija mal-Awstralja hija bbażata fuq prinċipji u valuri komuni kif riflessi fil-Ftehim ta' Qafas bejn l-UE u l-Awstralja. Il-Ftehim għandu jkun parti mill-qafas globali tar-relazzjoni politika u istituzzjonali stipulat fil-Ftehim ta' Qafas
                  1
               .

               Fid-dawl tal-liberalizzazzjoni bilaterali tal-kummerċ u tal-investiment dirett barrani, il-Ftehim għandu, fost l-oħrajn, jirreferi għal:

               ·il-prinċipji u l-objettivi tal-azzjoni esterna tal-UE;

               ·L-impenn tal-partijiet lejn l-iżvilupp sostennibbli u l-kontribut tal-kummerċ internazzjonali għall-iżvilupp sostennibbli fid-dimensjonijiet ekonomiċi, soċjali u ambjentali tiegħu, inkluż l-iżvilupp ekonomiku, it-tnaqqis tal-faqar, okkupazzjoni sħiħa u produttiva u xogħol diċenti għal kulħadd, il-protezzjoni u l-preżervazzjoni tal-ambjent u tar-riżorsi naturali;

               ·L-impenn tal-partijiet li jikkonformaw bis-sħiħ mad-drittijiet u mal-obbligi tagħhom li jirriżultaw mis-sħubija fid-WTO;

               ·L-impenn tal-partijiet li jtejbu l-benessri tal-konsumaturi permezz ta' politiki li jiżguraw livell għoli ta' protezzjoni tal-konsumatur u saħħa ekonomika;

               ·Id-dritt li jirregolaw l-attività ekonomika fl-interess pubbliku, li jiksbu objettivi ta' politika pubblika leġittimi bħall-protezzjoni u l-promozzjoni tas-saħħa pubblika, is-servizzi soċjali, l-edukazzjoni pubblika, is-sigurtà, l-ambjent, il-morali pubblika, il-protezzjoni soċjali jew tal-konsumaturi, il-protezzjoni tal-privatezza u tad-dejta u l-promozzjoni u l-protezzjoni tad-diversità kulturali;

               ·L-objettiv li l-Ftehim għandu joħloq qafas ġdid għar-relazzjonijiet ekonomiċi bejn il-partijiet u fuq kollox għall-iżvilupp tal-kummerċ u tal-investiment dirett barrani;

               ·L-objettiv kondiviż tal-partijiet li jqisu l-isfidi partikolari li jaffrontaw l-intrapriżi żgħar u medji (SMEs) meta jikkontribwixxu għall-iżvilupp tal-kummerċ u tal-investiment dirett barrani;

               ·L-impenn tal-partijiet li jikkomunikaw mal-partijiet interessati rilevanti kollha inkluż, is-settur privat u l-organizzazzjonijiet/ir-rappreżentanti tas-soċjetà ċivili.

               Objettivi

               Il-Ftehim għandu jikkonferma l-objettiv li jiġi liberalizzat progressivament u reċiprokament u sostanzjalment il-kummerċ kollu fl-oġġetti u s-servizzi u l-investiment dirett barrani, f'konformità sħiħa mar-regoli tad-WTO, speċjalment l-Artikolu XXIV tal-Ftehim Ġenerali dwar it-Tariffi u l-Kummerċ (il-GATT) u l-Artikolu V tal-Ftehim Ġenerali dawr il-Kummerċ fis-Servizzi (GATS).

               Il-Ftehim għandu jiżgura livell għoli ta' aċċess għas-suq tal-akkwist pubbliku, il-protezzjoni tal-investiment u tad-drittijiet tal-proprjetà intelletwali (IPR), inklużi l-indikazzjonijiet ġeografiċi u l-kooperazzjoni fl-oqsfa tekniċi u regolatorji.

               Il-Ftehim għandu jirrikonoxxi li l-iżvilupp sostennibbli huwa objettiv globali tal-partijiet u għandu jiżgura u jiffaċilita r-rispett tal-ftehimiet internazzjonali dwar l-ambjent u dawk soċjali u tal-istandards internazzjonali sabiex jippromwovi l-kummerċ. L-iżvilupp sostennibbli għandu jitqies fil-ftehim kollu u jkopri kemm il-kwistjonijiet soċjali kif ukoll ambjentali. Il-Ftehim għandu jiżgura li l-partijiet ma jinkoraġixxux il-kummerċ jew l-investiment dirett barrani billi jnaqqsu l-leġiżlazzjoni u l-istandards domestiċi dwar l-ambjent, ix-xogħol jew is-saħħa u s-sigurtà fuq il-post tax-xogħol, jew billi jnaqqsu l-istandards jew il-liġijiet fundamentali tax-xogħol li għandhom l-għan li jipproteġu u jippromwovu d-diversità kulturali.

               Kummerċ fl-Oġġetti

               Dazji fuq l-importazzjonijiet u l-esportazzjonijiet u miżuri mhux tariffarji

               L-għan tal-Ftehim huwa li jiżgura l-ogħla grad possibbli ta' liberalizzjoni kummerċjali. Il-Ftehim għandu jkopri sostanzjalment il-kummerċ kollu fl-oġġetti bejn il-partijiet. It-tariffi fuq il-biċċa l-kbira tal-linji għandhom jiġu eliminati mad-dħul fis-seħħ tal-Ftehim. L-għan tal-Ftehim għandu jkun li jitneħħew id-dazji u t-tariffi fuq l-importazzjonijiet li għandhom l-istess effett fuq iż-żewġ partijiet, bħal regola ġenerali sa mhux aktar minn seba' snin. L-eċċezzjonijiet għandhom jinżammu minimi u l-aktar prodotti sensittivi għandhom ikunu koperti minn dispożizzjonijiet speċifiċi. Pereżempju xi prodotti agrikoli li għalihom għandhom jitqiesu kwoti tar-rati tariffarji, perjodu tranżizzjonali itwal jew arranġamenti oħra.

               In-negozjati fuq it-tnaqqis fit-tariffi għandhom isiru fuq il-bażi tad-dazji applikati mill-erga omnes tal-UE fid-data tat-tnedija tan-negozjati u tad-dazji applikati mill-erga omnes tal-Awstralja fid-data tat-tnedija tan-negozjati.

               Id-dazji dogonali kollha jew it-taxxi fuq l-esportazzjonijiet jew kwalunkwe miżura b'effett ekwivalenti għandhom ikunu pprojbiti u ma għandhomx jiddaħħlu oħrajn ġodda.

               Regoli tal-oriġini

               Ir-regoli tal-oriġini u d-dispożizzjonijiet li jipprevedu kooperazzjoni amministrattiva għandhom ikunu jiffaċilitaw il-kummerċ u jkunu aktar sempliċi u għandhom iqisu r-regoli preferenzjali standard tal-oriġini tal-UE u l-interessi tal-produtturi tal-UE.

               Miżuri kontra l-frodi

               Fil-Ftehim għandu jkun hemm klawżola dwar il-kooperazzjoni amministrattiva mtejba u miżuri xierqa li l-partijiet jistgħu jieħdu meta jiġu stabbiliti nuqqas ta' kooperazzjoni amministrattiva fi kwistjonijiet dogonali, irregolaritajiet jew frodi.

               Ġestjoni tal-iżbalji amministrattivi

               Għandhom ikunu inklużi wkoll dispożizzjonijiet biex tiġi eżaminata b'mod konġunt il-possibbiltà li jiġu adottati miżuri xierqa f'każ ta' żbalji magħmula mill-awtoritajiet kompetenti fl-applikazzjoni tar-regoli preferenjali tal-oriġini.

               Faċilitazzjoni dogonali u tal-kummerċ

               Il-Ftehim għandu jinkludi dispożizzjonijiet li jiffaċilitaw il-kummerċ bejn il-partijiet, filwaqt li jiżguraw kontrolli effettivi. Għal dan il-għan il-Ftehim għandu jinkludi kummenti dwar ir-regoli, ir-rekwiżiti, il-formalitajiet u l-proċeduri tal-partijiet relatati mal-importazzjonijiet, l-esportazzjonijiet u t-tranżitu.

               Il-Ftehim għandu jippromwovi l-implimentazzjoni u l-applikazzjoni effettivi tar-regoli u tal-istandards internazzjonali fil-qasam tad-dwana u proċeduri oħra marbuta mal-kummerċ, fosthom dispożizzjonijiet tad-WTO, il-Ftehim ta' Faċilitazzjoni tal-Kummerċ tad-WTO u strumenti tal-Organizzazzjoni Dinjija Doganali u l-Konvenzjoni ta' Kyoto riveduta.

               Il-Ftehim għandu jinkludi dispożizzjonijiet li jippromwovu l-iskambju tal-aħjar prassi, b'rabta ma' oqsma partikolari ta' interess reċiproku. Dawn l-oqsma jistgħu jinkludu kwistjonijiet bħall-modernizzazzjoni u s-simplifikazzjoni tar-regoli u l-proċeduri, dokumentazzjoni standardizzata, klassifikazzjoni tat-tariffi, trasparenza, rikonoxximent reċiproku u kooperazzjoni bejn l-aġenziji.

               Il-Ftehim għandu jippromwovi l-konverġenza fil-faċilitazzjoni tal-kummerċ billi jibbaża fuq standards u strumenti internazzjonali kif xieraq.

               Il-Ftehim għandu jippromwovi l-infurzar effettiv u effiċjenti tal-IPR mill-awtoritajiet tad-dwana fuq l-oġġetti kollha taħt il-kontroll tad-dwana.

               Il-Ftehim għandu jqis, fid-dispożizzjonijiet dwar il-faċilitazzjoni tal-kummerċ, l-isfidi tal-SMEs filwaqt li jiżgura kundizzjonijiet ekwi għall-operaturi ekonomiċi kollha.

               Il-Ftehim għandu jimmira li jistabbilixxi Protokoll dwar l-Għajnuna Amministrattiva Reċiproka fil-Kwistjonijiet tad-Dwana, li jkopri l-assistenza f'investigazzjonijiet tad-dwana kontra l-frodi (inkluż assistenza fuq talba, assistenza spontanja u l-konfidenzjalità).

               Ostakli nontariffarji

               Il-Ftehim għandu jindirizza kwistjonijiet regolatorji marbuta mal-kummerċ u l-ostakli nontariffarji (ONT) Il-Ftehim għandu għalhekk jipprojbixxi kwalunkwe projbizzjoni, restrizzjoni jew ONT oħra fuq il-kummerċ, li ma tkunx iġġustifikata mill-eċċezzjonijiet ġenerali stabbiliti hawn taħt, u li jkunu jistgħu jsarrfu f'mezzi arbitrarji ta' diskriminazzjoni jew restrizzjoni moħbija fuq il-kummerċ bejn il-partijiet. Għandha tingħata prijorità lid-dispożizzjonijiet u lill-proċeduri li għandhom jiġu inklużi biex ikun żgurat li jitneħħew l-ostakli nontariffarji mhux iġġustifikati fuq il-kummerċ. Il-Ftehim għandu wkoll jipprevedi proċeduri xierqa biex jipprevjeni ONT u ostakli oħra bla ħtieġa fuq il-kummerċ. Il-Ftehim għandu wkoll jindirizza r-rekwiżiti tal-lokalizzazzjoni.

               L-ONT speċifiċi għal xi prodott għandhom jissolvew fuq bażi ta' talba u offerta, b'mod parallel ma' skambji fuq konċessjonijiet tariffarji. Minħabba l-importanza li l-objettivi tal-Ftehim jiżdiedu u biex jitjieb l-aċċess għas-suq fuq livell ogħla minn dak li jippermettu r-regoli orizzontali, il-Ftehim għandu jinkludi impenji speċifiċi skont is-settur fuq l-ONT.

               Dan il-Ftehim għandu jinkludi dispożizzjonijiet dwar l-intrapriżi kummerċjali tal-istat, b’mod li jivvaluta kwalunkwe distorsjoni possibbli fuq il-kompetizzjoni u l-ostkali għall-kummerċ li dawn jistgħu joħlqu.

               Regolamenti, standards u proċeduri tal-valutazzjoni tal-konformità tekniċi

               Minn barra li jikkonfermaw id-dispożizzjonijiet tal-Ftehim tad-WTO dwar l-Ostakli Tekniċi għall-Kummerċ, il-partijiet għandhom ukoll jistabbilixxu dispożizzjonijiet li jibbażaw fuq u jikkumplimentaw dawn id-dispożizzjonijiet sabiex jiffaċilitaw l-aċċess għas-swieq ta' xulxin.

               Il-Ftehim għandu jkun fih għadd ta' prinċipji ġenerali (bħall-proporzjonalità, l-ebda restrizzjoni bla bżonn, it-trasperenza, in-nondiskriminazzjoni) u dispożizzjonijiet li jibnu fuq ir-regoli tad-WTO u jikkumplimentawhom. Fost l-oħrajn, l-għanijiet għandhom jinkludu dejjem aktar trasparenza, il-promozzjoni ta' prassi regolatorja tajba, l-adozzjoni ta' standards internazzjonali rilevanti, sforz lejn il-kompattibbiltà u l-konverġenza tar-regolamenti tekniċi fuq il-bażi ta' standards internazzjonali, is-simplifikazzjoni tal-ittestjar u tar-rekwiżiti taċ-ċertifikazzjoni, permezz pereżempju tal-applikazzjoni ta' approċċ abbażi tar-riskju għall-valutazzjoni tal-konformità (inkluż l-applikazzjoni u l-awtoċertifikazzjoni f'setturi fejn dan huwa possibbli u xieraq) u dispożizzjoniiet li jimmiraw lejn il-kompattibbiltà tar-rekwiżit tal-ittestjar f'għadd ta' setturi ta' prijorità u l-promozzjoni tal-użu tal-akkreditazzjoni.

               Il-Ftehim għandu jkun fih dispożizzjonijiet li għandhom l-għan li jtejbu d-disseminazzjoni tal-informazzjoni mal-importaturi u l-esportaturi.

               In-negozjati għandhom jindirizzaw ir-relazzjoni bejn il-Ftehim u l-Ftehim dwar ir-Rikonoxximent Reċiproku eżistenti bil-għan li jtejbu l-implimentazzjoni tiegħu u jwasslu għall-kooperazzjoni aktar effiċjenti.

               Miżuri sanitarji u fitosanitarji (SPS)

               Il-partijiet għandhom jibnu fuq u jmorru lil hinn mill-Ftehim tad-WTO fuq il-miżuri SPS, bl-objettiv li jiffaċilitaw l-aċċess għas-suq ta' xulxin filwaqt li jipproteġu l-ħajja u s-saħħa tal-bniedem, tal-bhejjem u tal-pjanti. Il-kapitolu tal-SPS għandu jkopri kwistjonijiet bħat-trasparenza, il-proporzjonalità, id-dewmien bla bżonn, l-armonizzazzjoni, ir-rikonoxximent tal-ekwivalenza u miżuri alternattivi, ir-reġjonalizzazzjoni, il-kontroll, il-proċeduri tal-ispezzjonijiet u tal-approvazzjoni, l-awditi, il-kontrolli fuq l-importazzjonijiet, il-miżuri tal-emerġenza, l-approvazzjoni tal-istabbilimenti mingħajr spezzjoni minn qabel, iħares lejn l-applikazzjoni tal-proċessi tal-awtorizzazzjoni mal-UE kollha (entità waħda), il-kooperazzjoni regolatorja, il-kooperazzjoni mtejba fuq ir-reżistenza antimikroba u l-ħolqien ta' mekkaniżmu li jindirizza b'ħeffa kwistjonijiet kummerċjali speċifiċi marbuta mal-miżuri SPS.

               In-negozjati għandhom isegwu d-dispożizzjonijiet tad-direttivi tan-negozjar adottati mill-Kunsill fl-20 ta' Frar 1995 (id-dokument tal-Kunsill 4976/95).

               Il-benessri tal-annimali

               Il-Ftehim għandu jippromwovi l-kooperazzjoni u l-iskambji kontinwi fuq il-benessri tal-annimali, ħalli ssir diskussjoni fost l-oħrajn dwar impenji possibbli dwar l-ekwivalenza tal-benessri tal-annimali bejn il-partijiet.

               Salvagwardji

               Il-Ftehim għandu jinkludi klawżola dwar il-miżuri ta' salvagwardja li tgħid li kull parti tista' tieħu miżuri xierqa f'konformità mal-Ftehim tad-WTO dwar l-Implimentazzjoni tal-Artikolu XIX tal-GATT 1994 jew il-Ftehim tad-WTO dwar is-Salvagwardji. Il-Ftehim għandu jipprevedi wkoll li dawn il-miżuri ta' salvagwardja għandu jkollhom l-inqas effett ta' distorsjoni fuq il-kummerċ bilaterali.

               Sabiex jimmassimizza l-impenji lejn il-liberalizzazzjoni u sabiex jiżgura kull protezzjoni meħtieġa, filwaqt li jqis l-ispeċifikazzjonijiet tas-setturi sensittivi, il-Ftehim għandu fil-prinċipju jkun fih klawżola ta' salvagwardja bilaterali li permezz tagħha kwalunkwe parti tkun tista' tneħħi, totalment jew parzjalment, preferenzi fejn żieda fl-importazzjonijiet ta' prodott mingħand il-parti l-oħra tkun qed tikkawża jew thedded li tikkawża ħsara serja lill-industrija domestika tagħha.

               Miżuri antidumping u kompensatorji

               Il-Ftehim għandu jinkludi klawżola dwar miżuri antidumping u kompensatorji li tgħid li kull parti tista' tieħu miżuri xierqa kontra d-dumping u/jew ta' kompens għal sussidji f'konformità mal-Ftehim tad-WTO dwar l-Implimentazzjoni tal-Artikolu VI tal-GATT 1994 jew il-Ftehim tad-WTO dwar is-Sussidji u l-Miżuri Kompensatorji. Il-Ftehim għandu wkoll jintegra impenji li jmorru lil hinn mir-regoli tad-WTO f'dan il-qasam, f'konformità mar-regoli tal-UE u ma' ftehimiet preċedenti.

               Il-Ftehim għandu jirrikonoxxi li l-pagamenti mill-kaxxa l-ħadra mhumiex distorsivi għall-kummerċ u għalhekk fil-prinċipju ma għandhomx ikunu fil-mira ta' miżuri antidumping jew antisussidji.

               Kummerċ fis-Servizzi, fl-Investiment Barrani Dirett u dak Diġitali

               F'konformità mal-Artikolu V tal-GATS, il-Ftehim għandu jkollu kopertura settorjali sostanzjali u għandu jkopri l-modi kollha tal-forniment. Il-Ftehim ma għandu jkollu l-ebda esklużjoni a priori mill-ambitu tiegħu, ħlief għall-esklużjoni tas-servizzi awdjoviżivi u s-servizzi pprovduti u l-attivitajiet magħmula fl-eżerċizzju ta’ awtorità governattiva. In-negozjati għandhom jimmiraw lejn il-liberalizzazzjoni progressiva u reċiproka tal-kummerċ fis-servizzi u fl-investiment dirett barrani billi jeliminaw ir-restrizzjonijiet fuq l-aċċess għas-suq u t-trattament nazzjonali, lil hinn mill-impenji tad-WTO tal-Partijiet u l-offerti sottomessi fil-kuntest tan-negozjati tal-Ftehim tal-Kummerċ fis-Servizzi. Il-Ftehim għandu jinkludi regoli dwar ir-rekwiżiti tal-prestazzjoni marbuta mal-investiment dirett barrani.

               Aktar minn hekk, il-Ftehim għandu jkun fih dixxiplini regolatorji. Għal dak il-għan, in-negozjati għandhom ikopru kwistjonijiet bħal:

               ·Dispożizzjonijiet regolatorji dwar it-trasparenza u r-rikonoxximent reċiproku;

               ·Dispożizzjonijiet orizzontali fuq ir-regolamentazzjoni domestika, bħal dawk li jiżguraw l-imparzjalità u l-proċess ġust fir-rigward tal-liċenzjar u r-rekwiżiti u l-proċedimenti tal-kwalifikazzjoni; u

               ·Dispożizzjonijiet regolatorji għal setturi speċifiċi fosthom is-servizzi tat-telekomunikazzjoni, is-servizzi finanzjarji, is-servizzi ta’ konsenja u servizzi tat-trasport marittimu internazzjonali.

               Fil-kuntest tad-diġitalizzazzjoni dejjem tiżdied tal-kummerċ, in-negozjati għandhom jirriżultaw f'regoli li jkopru l-kummerċ u l-flussi transfruntiera tad-dejta, il-fiduċja elettronika u s-servizzi tal-awtentifikazzjoni, il-komunikazzjoni diretta mhux mitluba ta' kummerċjalizzazzjoni, u jindirizzaw it-talbiet mhux ġustifikati ta' dejta ta' lokalizzazzjoni, filwaqt li la jinnegozjaw u lanqas ma jaffettwaw ir-regoli tal-protezzjoni tad-dejta personali tal-UE.

               Il-Ftehim jista' jinkludi impenji proċedurali għad-dħul u s-soġġorn ta' persuni fiżiċi għal skopijiet ta' negozju skont l-impenji tal-Partijiet fil-Modulu 4. Mandankollu, xejn fil-Ftehim ma għandu jżomm lill-Partijiet milli japplikaw il-liġijiet, ir-regolamentazzjoni u r-rekwiżiti nazzjonali tagħhom dwar id-dħul u s-soġġorn, sakemm, meta jagħmlu dan ma jinnullifikawx jew ma jxekklux il-benefiċċji li jirriżulatw mill-Ftehim. Il-liġijiet, ir-regoli u r-rekwiżiti li jeżistu fl-UE dwar il-kundizzjonijiet tax-xogħol u d-drittijiet tax-xogħol għandhom jibqgħu japplikaw.

               Il-Ftehim għandu jirriaffirma d-dritt li tiġi rregolata l-attività ekonomika fl-interess pubbliku biex jiksbu objettivi ta' politika pubblika leġittimi bħall-protezzjoni u l-promozzjoni tas-saħħa pubblika, is-servizzi soċjali, l-edukazzjoni pubblika, is-sigurtà, l-ambjent, il-morali pubblika, il-protezzjoni soċjali jew tal-konsumaturi, il-protezzjoni tal-privatezza u tad-dejta u l-promozzjoni u l-protezzjoni tad-diversità kulturali. Il-kwalità għolja tas-servizzi pubbliċi tal-UE għandha tiġi ppriżervata skont it-Trattat dwar il-Funzjonament tal-Unjoni Ewropea (TFUE) u b'mod partikolari mal-Protokoll Nru 26 dwar is-Servizzi ta' Interess Ġenerali, u għandhom jitqiesu r-riżervi tal-UE f'dan il-qasam, inkluż il-GATS.

               Moviment tal-Kapital u tal-Pagamenti

               Il-Ftehim għandu jimmira lejn li jneħħi r-restrizzjonijiet fuq il-pagamenti kurrenti u l-movimenti kapitali marbuta mat-tranżazzjonijiet liberalizzati minn dan il-Ftehim, u jinkludi klawżola ta' status quo. Il-Ftehim għandu jinkludi dispożizzjonijiet ta' salvagwardja u ta' konċessjoni (pereż. dwar l-Unjoni ekonomika u monetarja u l-bilanċ tal-pagamenti), li għandhom ikunu skont id-dispożizzjonijiet tat-TFUE dwar il-moviment liberu tal-kapital.

               Drittijiet tal-Proprjetà Intelletwali

               Il-Ftehim għandu jikkumplimenta u jibni fuq il-Ftehim dwar l-Aspetti Relatati mal-Kummerċ tad-Drittijiet tal-Proprjetà Intelletwali (TRIPs), bil-għan li jiżgura livell adegwat u effettiv ta' protezzjoni u infurzar tad-drittijiet tal-proprjetà intelletwali.

               Il-kapitolu tal-IPR għandu jkopri suġġetti, bħad-drittijiet tal-awtur u drittijiet relatati, trademarks, disinn, privattivi, drittijiet tal-varjetà tal-pjanti, informazzjoni mhux żvelata inkluż is-sigrieti kummerċjali, l-indikazzjonijiet ġeografiċi (IĠ) u l-infurzar imsaħħaħ. Il-Ftehim għandu jimmira li jtejjeb l-effikaċja tal-infurzar tal-IPR, inkluż fl-ambjent diġitali u fuq il-fruntiera (inkluż l-esportazzjonijiet).

               Il-Ftehim għandu jistabbilixxi mekkaniżmi xierqa ta' kooperazzjoni bejn il-Partijiet biex isostni l-implimentazzjoni tal-kapitolu tal-IPR, kif ukoll bħala djalogu regolari dwar il-proprjetà intelletwali biex jippromwovi l-iskambju tal-informazzjoni dwar il-progress leġiżlattiv rispettiv, l-iskambju tal-esperjenzi tal-infurzar u l-konsultazzjoni fir-rigward ta' pajjiżi terzi.

               Indikazzjonijiet ġeografiċi

               Il-Ftehim għandu jipprovdi protezzjoni diretta, permezz tal-ftehim, lil-lista ta' IĠ (inbejjed, spirti, prodotti argrikoli u affarijiet tal-ikel), f'livell għoli ta' protezzjoni fuq il-bażi tal-Artikolu 23 tat-TRIPs, inkluż l-evokazzjoni, l-infurzar imsaħħaħ, il-koeżistenza ma' trademarks "bona fede" preċedenti, il-protezzjoni kontra ġeneriċi sussegwenti u l-possibbiltà li jiżdiedu IĠ ġodda. Kwistjonijiet dwar drittijiet individwali preċedenti marbuta mal-varjetajiet tal-pjanti, it-trademarks, użi ġeneriċi jew oħrjan leġittimi preċedenti, għandhom jiġu indirizzati. Barra minn dan, in-negozjati se jinkludu arranġamenti dwar il-protezzjoni tal-IGs fi swieq ta' pajjiżi terzi.

               In-negozjati għandhom jindirizzaw ir-relazzjoni bejn il-Ftehim u l-Ftehim eżistenti bejn l-UE u l-Awstralja dwar l-inbid.

               Akkwist Pubbliku

               Il-Ftehim għandu jimmira lejn aċċess komprensiv u aħjar għas-swieq tal-akkwist pubbliku billi jqis l-iżviluppi fl-adeżjoni tal-Awstralja fil-Ftehim tad-WTO dwar l-Akkwisti Pubbliċi (GPA). Dan għandu jinkludi kopertura komprensiva u aċċettabbli għaż-żewġ naħat ta' akkwisti pubbliċi fil-livelli kollha tal-gvern, intrapriżi tal-istat u impriżi bi drittijiet speċjali jew esklussivi, u l-akkwist pubbliku ta' oġġetti, servizzi u xogħolijiet pubbliċi. Meta jagħmlu hekk, il-partijiet jirrikonoxxu l-partikolaritajiet u s-sensittivitajiet tal-ambjent tal-akkwist pubbliku rispettiv tagħhom. Il-Ftehim għandu jqis ukoll li jkopri l-impenji għal sħubijiet pubbliċi privati / konċessjonijiet f'konformità mal-leġiżlazzjoni rispettiva f'dan il-qasam. Il-partijiet jirrikonoxxu l-importanza tal-prinċipju tat-trattament nazzjonali sabiex jiżguraw trattament li ma jkunx inqas favorevoli minn dak mogħti lil fornituri ta' oġġetti jew servizzi stabbiliti lokalment.

               L-impenji proċedurali għandhom ikunu bbażati fuq ir-regoli, il-proċeduri u r-rekwiżiti stabbiliti fil-GPA tad-WTO. B'mod partikolari, l-impenji għandhom jiżguraw proċess ġust (bħal jinkludu mekkaniżmi effettivi ta' rieżami) u trasparenza fl-akkwist kopert. Għandha titqies lingwa speċifika dwar it-trasparenza sabiex tkun żgurata ċ-ċarezza dwar l-applikabbiltà tar-regoli tal-akkwist u dwar l-opportunitajiet ta' akkwist li jkun hemm sabiex in-negozji jkollhom informazzjoni disponnibli b'mod faċli.

               Kummerċ u Kompetizzjoni

               Il-Ftehim għandu jinkludi dispożizzjonijiet dwar il-kompetizzjoni li jindirizzaw ir-regoli tal-kompetizzjoni u l-infurzar tagħhom.

               Il-Ftehim għandu jkun fih dispożizzjonijiet dwar is-sussidji. Barra minn dan għandu wkoll jindirizza l-Intrapriżi tal-Istat, il-monopolji deżignati u l-intrapriżi li ngħatawlhom drittijiet jew privileġġi speċjali.

               Intrapriżi Żgħar u Medji

               Il-Ftehim għandu jinkludi kapitolu speċifiku dwar l-SMEs. Il-Ftehim għandu jgħin lill-SMEs jieħdu vantaġġ sħiħ mill-opportunitajiet kummerċjali li se jinħolqu mill-Ftehim, inkluż permezz ta' qsim ta' informazzjoni dwar ir-rekwiżit tal-aċċess għas-suq u struttura istituzzjonali xierqa.

               Kummerċ u Żvilupp Sostennibbli

               Il-Ftehim għandu jinkludi dispożizzjonijiet dwar l-aspetti tax-xogħol u l-aspetti ambjentali tal-kummerċ u tal-iżvilupp sostennibbli, li huma ta' rilevanza fil-kuntest kummerċjali u tal-investiment dirett barrani. Għandu jinkludi dispożizzjonijiet li jippromwovu l-aderenza ma' prinċipji u regoli rilevanti miftiehma internazzjonalment u l-implimentazzjoni effettiva tagħhom, inkluż l-istandards fundamentali tax-xogħol u l-konvenzjonijiet fundamentali tal-Organizzazzjoni Internazzjonali tax-Xogħol (ILO) u ftehimiet ambjentali multilaterali fosthom dawk marbuta mat-tibdil fil-klima.

               Il-Ftehim għandu jafferma mill-ġdid id-dritt tal-partijiet li jirregolaw il-qasam tax-xogħol u l-qasam ambjentali, b'mod konsistenti mal-impenji internazzjonali tagħhom u skont livelli għolja ta' protezzjoni. Il-Ftehim għandu jinkludi dispożizzjonijiet biex il-livelli ta' protezzjoni tax-xogħol u ambjentali ma jitbaxxewx biex jgħinu l-kummerċ u l-invetsiment dirett barrani. Dan għandu jinkludi impenn li ma jingħatawx derogi mill-infurzar tal-liġijiet domestiċi tax-xogħol u ambjentali jew li dawn il-liġijiet ma jiġux infurzati.

               Il-Ftehim għandu jippromwovi kontribuzzjoni akbar mill-kummerċ u mill-investiment dirett barrani lejn l-iżvilupp sostennibbli, inkluż billi jindirizza oqsma bħall-faċilitazzjoni tal-kummerċ f'oġġetti u f'servizzi ambjentali u li ma jagħmlux ħsara lill-klima, u l-promozzjoni ta' skemi volontarji ta' żgurar tas-sostennabbiltà u tar-responsabbiltà korporattiva u soċjali, b'rispett għall-istrumenti rikonoxxuti internazzjonalment.

               Il-Ftehim għandu jkun fih ukoll impenji li jippromwovu l-kummerċ fir-riżorsi naturali miksuba legalment u ġestiti b'mod sostennibbli, partikolarment f'dak li għandu x'jaqsam mal-biodiversità, il-ħajja selvaġġa, il-prodotti tal-forestrija, is-sajd u jkopri l-istrumenti u l-prassi internazzjonali rilevanti. Għandu jippromwovi wkoll il-kummerċ li jiffavorixxi l-iżvilupp b'emissjonijiet baxxi u reżiljenti għall-klima.

               Il-Ftehim għandu jipprevedi dispożizzjonijiet adattati għall-implimentazzjoni u l-monitoraġġ effettivi ta' dawn id-dispożizzjonijiet, kif ukoll proċeduri li jindirizzaw kwalunkwe tilwim li jqum bejn il-Partijiet, u għandu jipprevedi l-parteċipazzjoni tas-soċjetà ċivili.

               Enerġija u Materja Prima

               Il-Ftehim għandu jinkludi diżpożizzjonijiet li jindirizzaw l-aspetti tal-enerġija u tal-materja prima relatati mal-kummerċ u mal-investiment dirett barrani. Il-Ftehim għandu jimmira lejn li jiżgura ambjent kummerċjali miftuħ, nondiskriminatorju u prevedibbli u lejn li jillimita l-prassi antikompetittivi f'dan il-qasam. Il-Ftehim għandu wkoll jinkludi regoli li jsostnu u jippromwovu aktar il-kummerċ u l-investiment dirett barrani fis-settur tal-enerġija rinnovabbli. Il-Ftehim għandu wkoll isaħħaħ il-kooperazzjoni fl-oqsma msemmija hawn fuq.

               Trasparenza tar-Regolamenti

               Il-Ftehim għandu jkun fih dispożizzjonijiet dwar:

               ·Il-pubblikazzjoni, inkluż li l-miżuri ta' applikazzjoni ġenerali jkunu disponibbli għall-pubbliku, b'mod nondiskriminatorju u b'biżżejjed ħin għall-kummenti dwar il-proposti ta' miżuri ta' applikazzjoni ġenerali.

               ·Mistoqsijiet u punti ta' kuntatt, b'mekkaniżmi biex iwieġbu għall-mistoqsijiet mingħand partijiet interessati dwar miżuri propsoti jew fis-seħħ.

               ·Procedimenti amministrattivi bbażati fuq il-liġi u skontha, li jiżguraw li l-informazzjoni dwar l-operat ta' miżuri ta' applikazzjoni ġenerali tkun disponibbli għall-persuni interessati u tingħata biżżejjed opportunità lil dawk milquta mill-proċediment biex jippreżentaw opinjonijiet qabel ma tittieħed xi azzjoni amministrattiva finali.

               ·Opportunitajiet xierqa biex azzjoni amministrattiva fl-oqsma koperti minn dan il-Ftehim tiġi rieżaminata u appellata.

               ·Promozzjoni tar-regolamentazzjoni tal-kwalità u tal-prassi amministrattiva tajba.

               Kooperazzjoni regolatorja

               Il-Ftehim għandu jinkludi dixxiplini trażversali dwar il-koerenza regolatorja u t-trasparenza għall-iżvilupp, l-adozzjoni u l-implimentazzjoni ta' regolamenti effiċjenti, kosteffikaċi u aktar kompatibbli ħalli jiffaċilita l-kummerċ. Il-Ftehim għandu jinkludi dispożizzjonijiet dwar il-promozzjoni tal-iskambju tal-informazzjoni, użu aħjar ta' prassi regolatorji tajbin, u kooperazzjoni regolatorja msaħħa.

               Għal dan l-għan għandu jiġi kkunsidrat jekk għandhomx jiddaħħlu dispożizzjonijiet dwar il-kooperazzjoni regolatorja f'xi oqsma speċifiċi, u jekk għandhomx jiddaħħlu mekkaniżmi biex jiġu identifikati ostakli potenzjali ħalli jiġu indirizzati permezz tal-kooperazzjoni regolatorja.

               Dispożizzjonijiet istituzzjonali u finali

               Għandha tiġi stabbilita rabta ċara legali u istituzzjonali bejn il-Ftehim u l-Ftehim ta' Qafas. Dan għandu jiżgura koerenza esterna b'mod partikolari fir-rigward tal-eżistenza, l-applikazzjoni, is-sospensjoni u t-terminazzjoni tad-dispożizzjonijiet rispettivi.

               Il-Ftehim għandu joħloq korp ġenerali speċifiku biex jimmonitorja l-implimentazzjoni tal-Ftehim. Jistgħu jinħolqu kumitati jew gruppi ta' ħidma fuq oqsma speċifiċi skont il-bżonn u dawn għandhom joperaw skont qafas tal-korp ġenerali.

               Soluzzjoni tat-Tilwim u l-Medjazzjoni

               Il-Ftehim għandu jinkludi mekkaniżmu effettiv u vinkolanti biex jissolva t-tilwim bi proċedura mħaffa, partikolarment għall-kompożizzjoni tal-bord u għat-twettiq tal-proċedimenti tal-bord. Il-mekkaniżmu tas-soluzzjoni tat-tilwim għandu jkun trasparenti, miftuħ u innovattiv. Għandu jinkludi dispożizzjonijiet għal mekkaniżmu tal-medjazzjoni flessibbli u rapidu.

               Eċċezzjonijiet ġenerali

               Il-Ftehim għandu jinkludi eċċezzjonijiet ġenerali, applikabbli għall-partijiet rilevanti tal-Ftehim, inkluż dwar is-sigurtà, il-bilanċ tal-pagamenti, is-superviżjoni prudenzjali u t-tassazzjoni.

               Lingwi awtentiċi

               Il-Ftehim, li għandu jkun awtentiku bil-lingwi kollha tal-Unjoni Ewropea, għandu jinkludi klawżola dwar il-lingwa għal dak l-għan.

               Kwistjonijiet oħrajn

               Il-Ftehim għandu jirrikonoxxi l-importanza tal-kwistjonijiet tal-protezzjoni tal-konsumatur u jsostni l-protezzjoni effettiva tal-konsumatur, inkluż fl-ambjent diġitali.

               Wara l-analiżi mill-Kummissjoni u qabel il-konsultazzjoni mal-Kumitat tal-Politika Kummerċjali u skont it-Trattati tal-UE, il-Ftehim jista' jinkludi dispożizzjonijiet addizzjonali dwar il-kummerċ u r-relazzjoni ekonomika fejn, matul in-negozjati jiġi espress interess reċiproku li jsir hekk.

                     (1)

                  http://eur-lex.europa.eu/legal-content/EN/TXT/?uri=CELEX:52016JC0051


title: Rakkomandazzjoni għal DEĊIŻJONI TAL-KUNSILL dwar l-arranġamenti għan-negozjar mill-ġdid tal-Ftehim Monetarju mal-Prinċipalità ta' Monako

text:
|

52011DC0023

	[pic] | IL-KUMMISSJONI EWROPEA |Brussel 31.1.2011KUMM(2011) 23 finaliRakkomandazzjoni għalDEĊIŻJONI TAL-KUNSILLdwar l-arranġamenti għan-negozjar mill-ġdid tal-Ftehim Monetarju mal-Prinċipalità ta' MonakoMEMORANDUM TA' SPJEGAZZJONIIl-Ftehimiet Monetarji ġew konklużi bejn l-Unjoni Ewropea u Monako, San Marino u l-Vatikan sabiex jipprovdu kontinwità legali lill-arranġamenti li kienu jeżistu bejn dawn il-pajjiżi fuq naħa waħda u Franza u l-Italja fuq l-oħra qabel l-introduzzjoni tal-euro.Għaxar snin wara li l-euro ħa post il-muniti nazzjonali tal-Italja u Franza użati minn Monako, San Marino u l-Vatikan, il-Kunsill stieden lill-Kummissjoni biex tistudja l-funzjonament tal-Ftehimiet Monetarji[1]. Ir-riżultati tal-valutazzjoni ġew adottati fil-‘Komunikazzjoni tal-Kummissjoni dwar il-funzjonament tal-Ftehimiet Monetarji ma’ Monako, San Marino u l-Vatikan’[2]Il-Kummissjoni kkonkludiet li l-Ftehimiet Monetarji fil-forma preżenti tagħhom jeħtieġu jiġu emendati bil-ħsieb li jiġi żgurat approċċ aktar konsistenti fir-relazzjonijiet bejn l-Unjoni u l-pajjiżi li ffirmaw il-Ftehimiet. Abbażi ta' dan, fis-16 ta' Ottubru 2009 il-Kunsill adotta żewġ deċiżjonijiet li jagħtu mandat lill-Kummissjoni Ewropea u lir-Repubblika Taljana jinnegozjaw mill-ġdid il-ftehimiet eżistenti. Fis-17 ta' Diċembru 2009[3] ġie konkluż Ftehim Monetarju ġdid mal-Istat tal-Belt tal-Vatikan filwaqt li d-diskussjonijiet mar-Repubblika ta' San Marino għadhom għaddejjin.Dan l-abbozz ta’ Rakkomandazzjoni għal Deċiżjoni tal-Kunsill jiddefinixxi l-arranġamenti għan-negozjar mill-ġdid tal-Ftehim mal-Prinċipalità ta' Monako.Filwaqt li kienu meħtieġa għadd importanti ta' tibdiliet fil-ftehimiet konklużi mal-Vatikan u ma' San Marino, l-ambitu tan-negozjar mill-ġdid tal-Ftehim Monetarju mal-Prinċipalità ta' Monako għandu jkun wisq aktar limitat peress li l-Prinċipalità ta' Monako diġà tapplika l-leġiżlazzjoni finanzjarja u bankarja tal-Unjoni rilevanti kollha. Għalhekk il-Kummissjoni tipproponi li tipprova temenda d-dispożizzjonijiet li ġejjin:-  Limitu fuq il-ħruġ ta' muniti tal-euroGħal raġunijiet storiċi, il-limiti għall-ħruġ massimu annwali ta’ Monako, San Marino u l-Vatikan kienu ffissati b'żewġ modi differenti (Monako hija attwalment awtorizzata toħroġ massimu ta' munita (1) minn kull 500 stampati fi Franza filwaqt li l-Vatikan u San Marino kellhom/għandhom kwoti fissi), ħaġa li twassal għal riżultati ferm differenti.Bil-ħsieb li fil-Ftehimiet Monetarji jiġi żgurat trattament ġust mal-pajjiżi kollha, il-Kummissjoni pproponiet li tintroduċi metodu uniformi ġdid għall-kalkolu tal-limiti tal-ħruġ ta' muniti tal-euro , li għandu jintuża fil-Ftehimiet kollha. Il-Kummissjoni pproponiet ukoll li żżid il-limiti tal-ħruġ tal-pajjiżi li ffirmaw il-Ftehimiet Monetarji bl-għan li tippermetti xi ftit ċirkolazzjoni tal-muniti tagħhom. Il-muniti stampati fi kwantitajiet żgħar huma rikjesti ħafna mill-kollezzjonisti tal-muniti. B’konsegwenza ta’ dan, il-muniti mhux qed iservu l-għan oriġinali tagħhom ta’ strument ta’ ħlas iżda qed jintużaw esklużivament bħala oġġetti ta' kollezzjoni.F'konformità mal-ftehim il-ġdid mal-Vatikan u ma' dak li qed jiġi nnegozjati ma' San Marino, il-limiti l-ġodda għal Monako għandhom ikunu magħmulin minn parti fissa u minn parti varjabbli:1.  Il-parti fissa għandha timmira li tkopri d-domanda tal-kollezzjonisti tal-muniti. Skont estimi komuni, valur totali ta' madwar EUR 2 340 000 għandu jkun suffiċjenti biex ikopri d-domanda tas-suq tal-kollezzjonisti.2.  Il-parti varjabbli tista' tkun ibbażata, fil-każ ta' Monako, fuq il-ħruġ medju per capita ta' Franza. L-għadd medju ta' muniti per capita maħruġin fi Franza fis-sena(n-1) jiġi mmultiplikat bl-għadd ta' abitanti fil-Prinċipalità ta' Monako.3.  Elezzjoni ta' ġuriżdizzjoniIl-Ftehimiet Monetarji attwali ma taw l-ebda setgħa lill-Unjoni fil-każ li l-pajjiżi li jkunu ffirmaw il-Ftehim Monetarju ma jissodisfawx l-obbligi tagħhom (eżempju ma jittrasponux il-leġiżlazzjoni rilevanti tal-Unjoni fil-ħin), minbarra l-aħħar possibbiltà– u għalhekk x'aktarx li ma sseħħx - ta' rtirar unilaterali mill-Ftehim. Il-Kummissjoni għalhekk tipproponi li teleġġi lill-Qorti tal-Ġustizzja tal-Unjoni Ewropea bħala l-ġuriżdizzjoni responsabbli għas-soluzzjoni ta' tilwim li jista' jinqala' mill-applikazzjoni tal-Ftehimiet Monetarji.-  Forma tal-ftehimIl-forma tal-Ftehim Monetarju għandha tiġi aġġustata.-  Rakkomandazzjoni għalDEĊIŻJONI TAL-KUNSILLdwar l-arranġamenti għan-negozjar mill-ġdid tal-Ftehim Monetarju mal-Prinċipalità ta' MonakoIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 219(3) tiegħu,Wara li kkunsidra r-rakkomandazzjoni mill-Kummissjoni[4],Wara li kkunsidra l-opinjoni tal-Bank Ċentrali Ewropew[5],Billi:4.  L-Unjoni assumiet l-kompetenza fil-kwistjonijiet monetarji u fir-rata tal-kambju mid-data tal-introduzzjoni tal-euro;5.  Il-Kunsill għandu jiddetermina l-arranġamenti għan-negozjar u l-konklużjoni ta' ftehimiet li jikkonċernaw kwistjonijiet tar-reġim monetarju jew dak tas-sistema tal-kambju barrani;6.  Fis-26 ta' Diċembru 2001 ir-Repubblika Franċiża kkonkludiet Ftehim Monetarju mal-Prinċipalità ta' Monako f'isem il-Komunità Ewropea.7.  Franza għandha rabtiet monetarji li ilhom ħafna mal-Prinċipalità ta' Monako, li huma riflessi f'diversi strumenti legali. L-istituzzjonijiet finanzjarji li jinsabu fil-Prinċipalità ta' Monako għandhom id-dritt li jaċċedu għall-faċilitajiet ta' rifinanzjament tal-Banque de France u jipparteċipaw f'xi sistemi tal-pagamenti Franċiżi bl-istess kundizzonijiet tal-banek Franċiżi.8.  Fl-10 ta' Frar 2009 il-Kunsill ikkonkluda li l-Kummissjoni għandha tistudja l-funzjonament tal-ftehimiet eżistenti u tikkunsidra żidiet possibbli fil-limiti massimi għall-ħruġ ta' muniti.9.  Il-Kummissjoni kkonkludiet fil-'Komunikazzjoni dwar il-funzjonament tal-Ftehimiet Monetarji ma' Monako, San Marino u l-Vatikan'[6] li l-Ftehim Monetarju mal-Prinċipalità ta' Monako fil-forma attwali tiegħu jeħtieġ li jiġi emendat bil-ħsieb li jiġi żgurat approċċ aktar konsistenti fir-relazzjonijiet bejn l-Unjoni u l-Pajjiżi li ffirmaw il-ftehim monetarju.10.  Il-Ftehim Monetarju ma' Monako għandu għalhekk jiġi nnegozjat mill-ġdid bil-ħsieb li jiġu aġġustati l-limti għall-ħruġ ta' muniti, l-elezzjoni ta' ġuridizzjoni għas-soluzzjoni ta' tilwim possibbli u l-aġġustament tal-format tal-Ftehim għal dak il-ġdid u komuni. Il-Ftehim attwali għandu jinżamm sakemm jiġi konkluż Ftehim ġdid bejn il-partijiet.ADOTTA DIN ID-DEĊIŻJONI:Artikolu 1Ir-Repubblika Franċiża għandha tinnotifika lill-Prinċipalità ta' Monako dwar il-ħtieġa li jiġi emendat il-Ftehim Monetarju eżistenti bejn ir-Repubblika Franċiża, f'isem l-Unjoni Ewropea, u l-Prinċipalità ta' Monako fl-iktar data kmieni possibbli u toffri negozjar mill-ġdid fuq id-dispożizzjonijiet rilevanti tal-Ftehim.Artikolu 2L-Unjoni għandha tfittex dawn il-bidliet li ġejjin fin-negozjar mill-ġdid tal-Ftehim mal-Prinċipalità ta' Monako:11.  Il-Ftehim għandu jiġi konkluż bejn l-Unjoni, irrappreżentata mir-Repubblika Franċiża u l-Kummissjoni Ewropea, u l-Prinċipalità ta' Monako.12.  Il-metodu għad-determinazzjoni tal-limitu ta’ ħruġ ta’ muniti tal-euro ta' Monako għandu jiġi rivedut. Il-limitu l-ġdid għandu jkun ikkalkulat permezz ta' metodu li jikkombina parti fissa li jkollha l-għan li tevita l-ispekulazzjoni numismatika eċċessiva fuq il-muniti ta' Monako billi tissodisfa d-domanda tas-suq tal-kolletturi tal-muniti, ma' parti varjabbli, ikkalkulata bħala l-ħruġ medju per capita ta' muniti fi Franza fis-sena n-1 immultiplikat bl-għadd ta' abitanti ta' Monako. Bla ħsara għall-ħruġ ta’ muniti għall-kolletturi, il-Ftehim għandu jistabbilixxi 80% bħala l-proporzjon minimu ta' muniti tal-euro ta' Monako biex jiġu introdotti b’valur nominali.13.  Il-Qorti tal-Ġustizzja tal-Unjoni Ewropea għandha tiġi eletta bħala l-korp inkarigat mis-soluzzjoni tat-tilwim li jista' jinqala' mill-applikazzjoni tal-Ftehim. Jekk l-Unjoni jew Monako jikkunsidraw li l-Parti l-oħra ma tkunx issodisfat xi obbligu skont il-Ftehim Monetarju, din tista' tressaq il-kwistjoni quddiem il-Qorti tal-Ġustizzja. Is-sentenza tal-Qorti għandha tkun torbot lill-Partijiet, li min-naħa tagħhom jieħdu l-miżuri neċessarji biex jikkonformaw mas-sentenza f'perjodu ta' żmien li għandu jiġi deċiż mill-Qorti fis-sentenza tagħha. Fil-każ li l-Unjoni jew Monako jonqsu milli jieħdu l-miżuri neċessarji biex jikkonformaw mas-sentenza matul dak il-perjodu, il-Parti l-oħra tista' ttemm il-Ftehim minnufih.14.  Il-format tal-Ftehim għandu jiġi aġġustat.Artikolu 3In-negozjati mal-Prinċipalità ta' Monako għandhom jitwettqu mir-Repubblika Franżiċa u mill-Kummissjoni f'isem l-Unjoni. Il-Bank Ċentrali Ewropew għandu jkun assoċjat bis-sħiħ man-negozjati u jaqbel mal-kwistjonijiet li jaqgħu fil-qasam ta' kompetenza tiegħu. Ir-Repubblika Franċiża u l-Kummissjoni għandhom jissottomettu abbozz tal-ftehim lill-Kumitat Ekonomiku u Finanzjarju għal opinjoni.Artikolu 4Ir-Repubblika Franċiża u l-Kummissjoni għandu jkollhom id-dritt jikkonkludu l-ftehim f'isem l-Unjoni, sakemm il-Kumitat Ekonomiku u Finanzjarju jew il-Bank Ċentrali Ewropew ma jkunx tal-opinjoni li l-ftehim għandu jiġi sottomess lill-Kunsill.Din id-Deċiżjoni hija indirizzata lir-Repubblika Franċiża, lill-Kummissjoni u lill-BĊE.Magħmul fi Brussell, […]Għall-KunsillIl-President [1] Il-Konklużjonijiet tal-Kunsill dwar "Linjigwida komuni għan-naħat nazzjonali u l-ħruġ tal-muniti tal-euro intenzjonati għaċ-ċirkolazzjoni", l-2922 laqgħa tal-Kunsill ECOFIN tal-10 Frar 2009.[2] COM (2009)359 tal-14 ta' Lulju 2009[3] ĠU C 28, 4.2.2010 p. 13-18[4] ĠU C , , p. .[5] ĠU C , , p. .[6] COM(2009) 359


title: Rakkomandazzjoni għal deċiżjoni tal-Kunsill Dwar l-avveniment tal-Kapitali Ewropea tal-Kultura għas-sena 2011

text:
Avviż Legali Importanti

|

52007PC0636

	[pic] | KUMMISSJONI TAL-KOMUNITAJIET EWROPEJ |Brussel 23.10.2007KUMM(2007) 636 finaliRakkomandazzjoni għalDEĊIŻJONI TAL-KUNSILLDwar l-avveniment tal-Kapitali Ewropea tal-Kultura għas-sena 2011(preżentata mill-Kummissjoni)MEMORANDUM TA’ SPJEGAZZJONIId-deċiżjoni 1622/2006/KE tal-Parlament Ewropew u tal-Kunsill ta’ l-24 ta’ Ottubru 2006 li tistabbilixxi azzjoni tal-Komunità għall-avveniment tal-Kapitali Ewropea tal-Kultura għas-snin 2007 sa l-2019[1], tistipula l-proċedura tan-nomina tal-Kapitali Ewropej tal-Kultura. Skond l-Artikolu 2 ta’ din id-Deċiżjoni, mill-2009 ’l quddiem, żewġt ibliet ta' żewġ Stati Membri se jkunu innominati Kapitali Ewropej tal-Kultura, skond min imissu, fl-ordni kronoloġika stipulata fl-Anness tad-Deċiżjoni.Skond l-Artikolu 14, in-nomina għall-Kapitali Ewropej tal-Kultura għas-sena 2011 qed titressaq għad-dispożizzjonijiet transitorji, kif ġej:In-nomini huma nnotifikati lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni mill-Istati Membri kkonċernati mhux inqas minn erba' snin qabel l-avveniment in kwistjoni jkun se jibda.Il-Kummissjoni tifforma bord ta' l-għażla li joħroġ rapport dwar in-nomini li ġew iġġudikati kontra l-objettivi u l-karatteristiċi ta’ din l-azzjoni. Il-bord ta’ l-għażla huwa magħmul minn personalitajiet indipendenti ewlenin li huma esperti fis-settur kulturali. Il-bord ta' l-għażla jressaq ir-rapport tiegħu lill-Kummissjoni, lill-Parlament Ewropew u lill-Kunsill.Il-Parlament Ewropew jista' jwassal fehma lill-Kummissjoni dwar in-nomini mhux aktar tard minn tliet xhur wara l-wasla tar-rapport.Il-Kunsill, fuq rakkomandazzjoni mill-Kummissjoni mfassla fid-dawl tar-rapport tal-bord ta’ l-għażla, iddeżinja uffiċjalment il-bliet in kwistjoni għas-sena li huma ġew nominati għaliha.Skond l-Artikolu 2 u l-Anness, il-Finlandja nnotifikat in-nomina ta’ Turku u l-Estonja nnominat il-belt ta’ Tallinn għat-titolu ta’ l-2011 qabel tmiem l-2006.Il-bord ta’ l-għażla ltaqa’ fl-4 ta’ Ġunju 2007 biex jeżamina n-nomini. Dan l-eżami kien jinkludi seduti mir-rappreżentanti għall-bliet kandidati. Il-bord ressaq ir-rapport tiegħu lill-Kummissjoni fil-11 ta’ Ġunju 2007; wara talba tal-bord, il-Kummissjoni għaddiet ir-rapport lill-Istituzzjonijiet l-oħra.Fuq il-bażi ta’ evalwazzjoni globali ta’ l-applikazzjonijiet, il-bord – filwaqt li ssuġġerixxa xi titjib – qabel li jirrakkomanda lill-Istituzzjonijiet ta’ l-Unjoni Ewropea li Tallinn u Turku jospitaw il-Kapitali Ewropej tal-Kultura fl-2011.Il-Kumitat tal-Parlament Ewropew għall-Kultura u l-Edukazzjoni ressaq ittra lid-DĠ EAC fit-13 ta’ Settembru, bħala segwitu għar-rapport tal-bord li kien wasal, biex jenfasizza l-aspetti rilevanti għall-iskambju ta’ fehmiet li kellu dwar din il-kwistjoni. Fl-aħħarnett, il-Kummissjoni, b’konformità ma’ l-Artikolu 14 tad-Deċiżjoni 1622/2006/KE qed iressaq lill-Kunsill ir-rakkomandazzjoni mehmuża għan-nomina uffiċjali ta' Turku u ta' Tallinn rispettivament għall-avveniment tal-Kapitali Ewropea tal-Kultura 2011.Rakkomandazzjoni għalDEĊIŻJONI TAL-KUNSILLDwar l-avveniment tal-Kapitali Ewropea tal-Kultura għas-sena 2011IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Deċiżjoni Nru 1622/2006/KE tal-Parlament Ewropew u tal-Kunsill li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin 2007 sa l-2019[2], u b’mod partikolari l-Artikolu 14 tagħha,Wara li kkunsidra r-rapport tal-Bord ta’ l-Għażla ta’ Settembru 2007 mibgħut lill-Kummissjoni, lill-Parlament Ewropew u lill-Kunsill skond l-Artikolu 14 paragrafu 2 tad-Deċiżjoni Nru 1622/2006/KE,Filwaqt li qies li l-kriterji msemmija fl-Artikolu 14 paragrafu 3 tad-Deċiżjoni 1622/2006/KE intlaħqu għal kollox,Wara li kkunsidra r-rakkomandazzjoni mill-Kummissjoni ta’ 2007,IDDEĊIEDA KIF ĠEJ:Artikolu 1Turku u Tallinn huma nominati bħala “l-Kapitali Ewropej tal-Kultura 2011” skond l-Artikolu 14 tad-Deċizjoni 1622/2006/KE.Artikolu 2L-ibliet nominati għandhom jieħdu l-miżuri meħtieġa biex jiżguraw l-implimentazzjoni effettiva ta’ l-Artikolu 3 tad-Deċiżjoni 1622/2006/KE.Magħmula fi Brussell, […]Għall-KunsillIl-President […] [1] ĠU L 304, tat-3.11.2006, p l.[2] ĠU L 304, tat-3.11.2006, p l.


title: Rakkomandazzjoni għal DEĊIŻJONI ΤAL-KUNSILL Ii tawtorizza 1-ftuħ ta' negozjati dwar Ftehim bejn l-Unjoni Ewropea u r-Repubblika talAżerbajġan dwar qafas legali li jirregola 1-kontroll tad-DESFA mis-SOCAR

text:
                                RESTREINT UE

                         IL-KUMMISSJONI
                         EWROPEA

                                                 Brüsseli, 12.2.2014
                                                 COM(2014) 68 final

                                Rakkomandazzjoni għal

                             DEĊIŻJONI ΤAL-KUNSILL

Ii tawtorizza 1-ftuħ ta' negozjati dwar Ftehim bejn l-Unjoni Ewropea u r-Repubblika tal-
       Ażerbajġan dwar qafas legali li jirregola 1-kontroll tad-DESFA mis-SOCAR

                                                             DECLASSIFIE
                                                             le 2 9 JUIN 2015

                                 RESTREINT UE
 ---pagebreak---                                              RESTREINT UE
                                  MEMORANDUM TA' SP.TEGAZZ.TONI

     1.      IL-KUNTEST TAR-RAKKOMANDAZZJONI
     1.1     Ir-raġuni immedjata għal din ir-rakkomandazzjoni
     Fil-kuntest tal-pjan tar-ristrutturar tal-Greċja, il-Fond għall-Iżvilupp tal-Assi tar-Repubblika Ellenika
     ("HRADF") qiegħed jipprivatizza certi assi li fil-preżent huma tar-Repubblika Ellenika ("RE"). Dawn
     jinkludu 1-ishma fl-Operatur tas-Sistema Ellenika tat-Trażmissjoni tal-Gas ("OST") imsejjaħ 1-
     Operatur tas-Sistema Ellenika tat-Trażmissjoni tal-Gas S.A." ("DESFA"), li bħalissa huma proprjetà
     tar-RE permezz tal-HRADF.

     Bhala offerent ippreferut ghad-DESFA, 1-HRADF żamm lill-Kumpanija taż-Żejt tal-Istat tar-
     Repubblika tal-Ażerbajġan ("SOCAR"), impriża stabbilita fl-Ażerbajġan u kkontrollata mir-
     Repubblika tal-Ażerbajġan. L-HRADF u s-SOCAR biħsiebhom jidħlu fi ñehim ta' xiri ta' ishma
     ("SPA") li permezz tiegħu, jekk u meta 1-kundizzjonijiet precedenti1 jiġu sodisfatti, is-
     SOCAR tixtri 66% tal-kapital tal-ishma u tad-drittijiet tal-vot fid-DESFA malli jiġi
     konklużdan il-ftehim ("1-Operazzjoni"). Minbarra dan, minħabba d-drittijiet li se jinżammu mir-RE
     skont il-ftehim tal-azzjonisti ("SHA") li se jidħlu għalih is-SOCAR u r-RE, is-SOCAR se tieħu 1-
     kontroll kollu tad-DESFA wara li jiġi konkluż 1-iSPA.

     1.2     Il-qafas regolatorju attwali
     Id-Direttiva 2009/73/KE tal-Parlament Ewropew u tal-Kunsill tat-13 ta' Lulju 2009 dwar ir
     regoli komuni għas-suq intern tal-gass naturali, u li tħassar id-Direttiva 2003/55/KE2 ("id-
     Direttiva 2009/73/KE") tistipula r-regoli komuni għas-suq intern tal-gass naturali. Fi ftit kliem,
     din id-Direttiva tistabbilixxi l-qafas regolatorju li jippermetti 1-liberalizzazzjoni shiha tas-swieq tal-
     gass tal-UE, b'mod partikolari fejn fejn jidhlu 1-produzzjoni u 1-prowista tal-gass. Din 1-istess
     Direttiva tistabbilixxi wkoll ir-regoli komuni għal čerti partijiet mill-katina tal-valur li mhumiex
     liberalizzati biex tiżgura li 1-kompetizzjoni fil-partijiet liberalizzati ssir f'kundizzjonijiet ekwi. Ir-regoli
     komuni applikabbli għal certi tipi ta' infrastruttura tal-gass, fosthom is-sistemi ta' trażmissjoni tal-gass,
     u s-sidien u 1-operaturi taghhom bhalma hu d-DESFA, jidhlu f din il-kategorija tal-aħħar.

     Ir-regoli komuni dwar is-sistemi ta' trażmissjoni tal-gass jinkludu reġim ta' separazzjoni skont
     1-Artikolu 9 tad-Direttiva 2009/73/KE, biex ikun żgurat li 1-OST jitħaddmu b'mod
     indipendenti mill-interessi tas-sidien tagħhom faspetti li jinsabu iktar 'il fuq u/jew iktar '1
     isfel fil-katina ta' attivitajiet. Biex tkun żgurata 1-konformità mar-regoli komuni applikabbli
     għall-OSTs, 1-Artikolu 10 tad-Direttiva 2009/73/KE jipprevedi 1-hekk imsejħa procedura taċ-
     ċertifikazzjoni li permezz tagħha r-regolatur nazzjonali tal-enerġija ("RNE") jivverifika 1-
     konformità tal-OST mar-rekwiżiti stipulati fl-Artikolu 9 tad-Direttiva 2009/73/KE. Fil-każ li

              Il-kundizzjonijiet precedenti jinkludu l-awtorizzazzjoni u ċ-ċertifikazzjoni tal-kontroll tal-fużjoni kif
              imfisser fl-Artikoli 10 u 11 tad-Direttiva 2009/73/KE.
              ĠU L 211 tal-14.08.2009, p. 94
                                                                                DECLASSIFIE
                                                                                Ie 29 JUIN 2015
ЛТ

                                               RESTREINT UE
 ---pagebreak---                                     RESTREINT UE
I-OST ikun qed jiġi kkontrollat jew ikun se jiġi kkontrollat minn persuna jew persimi (legali)
minn pajjiż terz, 1-Artikolu 11 tad-Direttiva 2009/73/KE jipprevedi li, minbarra 1-konformità
mal-Artikolu 9 tad-Direttiva 2009/73/KE, waqt il-proċedura taċ-ċertifikazzjoni l-OST jeħtieġ
li jistabbilixxi li 1-għotja taċ-ċertifikazzjoni mhix se tipperikola s-sigurtà tal-provvista tal-
enerġija tal-Istat Membru kkonċernat u tal-Unjoni Ewropea, filwaqt li jqis, fost affarijiet oħra,
id-drittijiet u 1-obbligi tal-Unjoni Ewropea li ġejjin mil-liġijiet internazzjonali, fosthom, minn
ftehimiet li jkunu ġew konklużi ma' pajjiż terz jew ma' pajjiżi terzi li 1-Unjoni Ewropea tkun
firmatarja tagħhom u li jindirizzaw kwistjonijiet marbutin mas-sigurtà tal-provvista tal-
enerġija.

II-Kummissjoni tipprovdi opinjoni dwar 1-abbozz tad-deċiżjoni dwar iċ-ċertifikazzjoni mħejji
mir-regolatur nazzjonali, li mbagħad j adotta d-deċiżjoni finali dwar iċ-ċertifikazzjoni, u wara
dan ikun jista' jinħatar l-OST.

1.3     L-applikazzjoni tal-qafas regolatorju f'dan il-każ
L-Artikolu 9 tad-Direttiva 2009/73/KE jistabbilixxi 1-prinċipji ģenerāli għas-separazzjoni.
Dan jimplika li l-persuni (legali) li jikkontrollaw sistema ta' trażmissjoni ma jistgħux, fl-istess
hin, jikkontrollaw, direttament jew indirettament, kumpaniji li jipproduòu jew ifornu 1-gass
u/jew 1-elettriku. Is-SOCAR hija kumpanija li fost affarijiet oħra tipproduċi u tipprovdi 1-gass
naturali.

Madankollu, 1-Artikolu 9 jipprevedi wkoll il-possibbiltà li jintużaw mudelli alternattivi tas-
separazzjoni sakemm jintlahqu 1-kundizzjonijiet stabbiliti fl-Artikolu 9(8), kif inhuma fil-każ
tad-DESFA. Ghalhekk, id-DESFA tipprevedi l-applikazzjoni tal-kundizzjonijiet tas-
separazzjoni stipulati fil-Kapitolu IV tad-Direttiva 2009/73/KE, jiģifieri, tipprevedi 1-
applikazzjoni tal-hekk imsejjah mudeli tal-Operatur Indipendenti tat-Trażmissjoni, jew "OIT".
L-applikazzjoni ta' dan il-mudell ifisser li minkejja li s-SOCAR hija attiva fil-produzzjoni u 1-
provvista tal-gas, tista' tikseb il-kontroll tad-DESFA dejjem jekk jiġi stabbilit waqt il-
proċedura taċ-ċertifikazzjoni li hija tikkonforma mal-kundizzjonijiet koliha tal-mudell tal-OIT
u tibqa tagħmel dan sakemm tibqa' s-sid tad-DESFA.

 L-Artikolu 10(3) tad-Direttiva 2009/73/KE jeħtieġ li 1-OSTs jinnotifikaw lill-RNE kull
 tranżazzjoni ppjanata li tista' teħtieġ valutazzjoni mill-ġdid tal-konformità tagħhom mar-
 rekwiżiti tal-Artikolu 9 tal-istess Direttiva. Ghalhekk, 1-operazzjoni ppjanata li permezz
 tagħha s-SOCAR se tikseb il-kontroll tad-DESFA teħtieġ valutazzjoni mill-ġdid tal-
 konformità tad-DESFA, b'mod partikolari mal-kundizzjonijiet koliha marbutin mal-mudell
 tal-OIT.

 Is-SOCAR hija stabbilita fir-Repubblika tal-Ażerbajġan u hija proprjetà tagħha. F'każijiet
 bħal dawn, 1-Artikolu 11 tad-Direttiva 2009/73/KE jipprevedi li 1-RNE (1-Artikolu 11(4)) u 1-
 Kummissjoni (1-Artikolu 11(7)), barra milli jivvalutaw il-konformità tal-OST mal-Artikolu 9,

                                                                   DECLASSIFIE
                                                                  l e 2 9 JUIN 2015
                                                 з

                                     RESTREINT UE
 ---pagebreak---                                          RESTREINT UE
     iridu jivvalutaw ukoll jekk 1-għotja taċ-ċertifikazzjoni tkunx se tipperikola s-sigurtà tal-
     provvista tal-enerġija tal-Istat Membru kkonċernat u tal-Unjoni Ewropea.

     L-Artikolu 11 jistipula li ċ-ċertifikazzjoni għandha tiġi rrifjutata jekk ma jintwerix li 1-kontroll
     minn persuna ta' pajjiż terz mhux se jipperikola s-sigurtà tal-provvista tal-enerġija tal-Istat
     Membru kkonċernat u tal-Unjoni Ewropea. Filwaqt li jikkunsidraw din il-kwistjoni, 1-RNE u
     I-Kummissjoni għandhom iqisu d-drittijiet u 1-obbligi tal-Unjoni Ewropea fir-rigward ta' dak
     il-pajjiż terz, li jkunu ġejjin mil-liġijiet internazzjonali, fosthom minn kull ftehim konkluż ma'
     pajjiż terz jew ma' pajjiżi terzi li 1-Unjoni Ewropea tkun firmatarja tiegħu, u li jindirizza
     kwistjonijiet marbutin mas-sigurtà tal-provvista tal-enerġija.

     II-premessa 22 tad-Direttiva 2009/73/KE tkompli tikkjarifika li "Is-sigurtà tal-forniment tal
     energija huwa element essenziali ta' sigurtà pubblika u huwa ghalhekk marbut b'mod inerenti
     mal-funzjonament effiċjenti tas-suq intern Komunitarju tal-gass [...]. Is-swieq tal-gass
     miftuhin u li jiffunzjonaw u b'modpartikolari n-networks u assi ohra assoċjati mal-fornitura
     tal-gass huma essenziali ghas-sigurtà pubblika [...]. Ghalhekk ghandhom jigu permessi
     persuni minn pajjiżi terzi sabiex jikkontrollaw sistema ta' trasmissjoni jew operatur ta'
     sistema ta' trasmissjoni biss jekk ikunu konformi mar-rekwiżiti ta' separazzjoni effettiva li
      japplikaw fil-Komunità. Minghajr preġudizzju ghall-obbligi internazzjonali tal-Komunità, il-
     Komunità tikkonsidra li s-settur tas-sistema tat-trasmissjoni tal-gass huwa ta' importanza
     kbira ghall-Komunità u ghalhekk jinhtieġu salvagwardji addizzjonali fir-rigward tal-
     preżervazzjoni tas-sigurtà tal-provvista tal-enerġija lill-Komunità sabiex jiġi mwarrab kull
      riskju lill-ordni pubbliku u lis-sigurtà pubblika fil-Komunità u lill-benesseri taċ-ċittadini tal-
     Unjoni. Is-sigurtà tal-forniment tal-energija lill-Komunità teħtieġ, b'mod partikolari,
      valutazzjoni tal-indipendenza tal-operazzjoni tan-network, il-livell tad-dipendenza tal-
      Komunità u tal-Istati Membri individwali fuq il-forniment tal-enerġija minn pajjiżi terzi, u t-
      trattament ta' kemm il-kummerć u l-investiment domestiku kif ukoll dak barraní fl-enerġija
      f pajjiż terz partikolari. Ghalhekk is-sigurtà tal-provvista ghandha tiġi vvalutata fid-dawl taċ-
      ċirkostanzi fattwali ta' kull każ kif ukoll tad-drittijiet u l-obbligi li jkunu ġejjin mid-dritt
      internazzjonali, partikolarment il-ftehimiet internazzjonali bejn il-Komunità u l-pajjiż terz
      konċernat. Fejn ikun il-każ il-Kummissjoni hija mheġġa tippreżenta rakkomandazzjonijiet
      biex jiġi nnegozjat ftehim relevanti ma' pajjiżi terzi li jindirizza s-sigurtà tal-provvista tal-
      energija lill-Komunità jew biexjiġu inklużi l-kwistjonijiet mehtiega fnegozjati ohra ma' dawk
      il-pajjiżi terzi.

                                                                           DECLASSIFIE
                                                                          le 2 9 JUIN 2015

MT

                                           RESTREINT UE
 ---pagebreak---                                         RESTREINT UE
Bħalissa, ma jeżisti ebda ftehim bejn ir-Repubblika tal-Ażerbajġan minn naħa u 1-Unjoni
Ewropea u/jew il-Greċja min-naħa 1-oħra, li jindirizza 1-kwistjonijiet marbutin mas-sigurtà tal-
provvista tal-enerġija3.

1.4    II-kwistjonijiet ta' tħassib Ii għandhom bżonn jiġu rimedjati mill-Ftehim
Intergovernattiv ("FIG")
Id-DESFA huwa 1-propretarju u 1-operatur tan-netwerk tat-trażmissjoni tal-gass fil-Greċja, tal
in terkonnessjonijiet ta' dan in-netwerk ta' trażmissjoni mal-pajjiżi ġirien, fosthom it-Turkija u
I-Bulgarija, u tat-terminal tal-LNG Revithoussa. Barra minn hekk, in-netwerk tat-trażmissjoni
tal-gass tad-DESFA jista' fil-ġejjieni jiġi konness ma' infrastrutturi oħrajn rilevanti għat-
trasportazzjoni tal-gass lejn il-Greċja u lejn Stati Membri oħrajn tal-UE u lejn membri tal-
Komunità tal-Enerġija, u diġà hemm pjanijiet biex dan isir. F'dan il-kuntest nistgħu nirreferu
għall-Pipeline TransAdriatiku ("PTA") ppjanat, li se jikkollega n-netwerk ta' trażmissjoni tad-
DESFA mal-Italja u mal-Albanija u se jsaħħaħ 1-interkonnessjoni tiegħu mat-Turkija, kif
ukoll 1-interkonnetturi fi stadji ta' pjannar aktar bikrin, bħall-Interkonnettur bejn il-Greċja u 1-
Bulgarija ("IGB") li se jżid il-kapaċità tat-trażmissjoni tal-gass mill-Greċja għall-Bulgarija.
Dawn 1-interkonnessjonijiet jaffettwaw lill-Istati Membri tal-UE u lill-membri tal-Komunità
tal-Enerġija li għandhom interkonnessjoni diretta man-netwerk tad-DESFA, iżda jaffettwaw
 ukoll lill-pajjiżi li qegħdin jingħataw jew jistgħu jingħataw il-gass naturali permezz ta' dawn
 il-pajjiżi, bħar-Rumanija u 1-Ungerija, li huma Stati Membri tal-UE, u I-Membri tal-Komunità
 tal-Enerģija.

Għaldaqstant, id-DESFA ghandu rwol ewlieni fl-importazzjoni tal-gass lejn 1-UE u fit-
trasportazzjoni tieghu lejn Stati Membri ohra tal-UE u tal-Komunità tal-Enerġija, u b'hekk
huwa assi strateġiku li jaffettwa s-sigurtà tal-provvista tal-enerġija tal-Unjoni Ewropea.

Permezz tal-konnessjoni taghha mat-Turkija, dal-ħin il-Greċja hija 1-uniku punt tad-dħul fl-
Ewropa għall-gass li jiġi prodott fl-Ażerbajġan, li jinkludi 1-gass li huwa prodott mis-SOCAR.
II-pipeline transAdrijatiku ppjanat u 1-konnessjonijiet upstream se jżidu b'mod sinifikanti 1-
volumi tal-gass li jista' jiġi importat fl-UE mill-Ażerbajġan. Iżda n-netwerk tad-DESFA
jippermetti 1-importazzjoni tal-gass minn sorsi oħrajn ukoll, inkluż il-gass mir-Russja (minn
ģol-Bulgarija), 1-LNG (permezz tat-terminal tal-LNG Revithoussa), u fil-ġejjieni, gass minn
sorsi differenti li se jkunu disponibbli fl-Italja (permezz tal-pipeline transAdrijatiku li minnu
se jiġu offruti flussi kummerċjali u fiżiċi bil-kontra).

         L-istrumenti legali li jeżistu bħalissa huma (i) Ftehim bejn il-gvern tar-Repubblika Ellenika u l-gvern
         tar-Repubblika tal-Ażerbajġan dwar il-promozzjoni u 1-ħarsien reċiproku tal-investimenti (Iffirmat fil-
         21 ta' Ġunju 2004, bid-dħul fis-seħħ fit-3/9/2006) (ii) Ftehim ta' Sħubija u Kooperazzjoni bejn il-
         Komunitajiet Ewropej u 1-Istati Membri tagħhom min-naħa, u r-Repubblika tal-Ażerbajġan min-naħa 1-
         oħra (Iffirmat fit-18/05/2004, bid-dħul fis-seħħ fl-01/11/2005). Ebda wieħed minn dawn l-istrumenti ma
         jkopri 1-materja pproġettata tal-FIG.

                                                                       DECLASSIFIE
                                                                       le 29 JUIN 2015
                                                       5

                                         RESTREINT UE
 ---pagebreak---                                        RESTREINT UE
Filwaqt li r-regoli tas-separazzjoni mogħtija fid-Direttiva 2009/73/KE għandhom jiżguraw li
s-sistema tat-trażmissjoni titħaddem b'mod indipendenti mill-interessi tal-produzzjoni u tal-
forniment ta' impriżi relatati, il-klawżola dwar il-pajjizi terzi tippreskrivi test addizzjonali
f każ li OST ikun ikkontrollat minn persuna jew persuni minn pajjiż terz. Dan it-test għandu 1-
għan li jiżgura li s-sigurtà tal-provvista tal-Istat Membru kkonċernat u tal-UE ma titpoġġix fil-
periklu.

F'dan il-każ, dan il-periklu jista' jirriżulta, fost oħrajn minn:

(1)      1-adozzjoni mir-Repubblika tal-Ażerbajġan ta' atti tal-gvern li jagħmluha impossibbli
         jew diffiċli għas-SOCAR jew għad-DESFA li jikkonformaw mar-rekwiżiti tat-Tielet
         Pakkett, mar-rekwiżiti ta' liġijiet rilevanti oħrajn tal-UE4 u mal-obbligi tat-Trattat,
         billi joħolqu inċertezzi leġali jew kunflitti bejn il-liġijiet tal-Ażerbajġan u dawk tal-
         UE;
(2)      il-ħolqien ta' incertezza legali jew ta' liġijiet kunfliġġenti, li jagħmluha diffiċli jew
         impossibbli, fost 1-oħrajn, għar-regolaturi tal-enerġija tal-UE u għall-Qrati tal-UE, И
         jinfurzaw il-liġijiet fir-realtà f każ ta' nuqqas ta' konformita;
(3)      1-eżerċizzju tad-drittijiet tal-proprjetà fis-SOCAR mir-Repubblika tal-Ażerbajġan, li
         jwassal biex is-SOCAR jew id-DESFA jaġixxu kontra r-rekwiżiti tat-Tielet Pakkett,
         kontra r-rekwiżiti ta' liģijiet rilevanti oħrajn tal-UE u kontra 1-obbligi tat-Trattat;
(4)       atti min-naħa tar-Repubblika tal-Ażerbajġan, jew theddid ta' dawn, li jiġġustifikaw
          direttament jew indirettament 1-infurzar tal-liġijiet tal-UE kontra s-SOCAR jew id-
          DESFA, fosthom miżuri dwar il-forniment tal-gass naturali lill-UE jew il-
          kundizzjonijiet tiegħu.
1.5     Il-ħtieġa ta' ftehim intergovernattiv ("FIG")
Minħabba 1-perikli potenzjali identifikati hawn fuq, il-konklużjoni ta' ftehim intergovernattiv
("FIG") hija meqjusa bħala meħtieġa biex id-DESFA jkun jista' jiġi ¿certifikat bħala OIT
ikkontrollat mir-Repubblika tal-Ażerbajġan permezz tas-SOCAR, skont 1-Artikolu 11 tad-
Direttiva 2009/73/KE. L-FIG ghandu jiżgura, permezz ta' ftehim li jista' jiġi infurzat
legalment skont il-liġijiet internazzjonali, li 1-proprjetarja finali tad-DESFA, ir-Repubblika
tal-Ażerbajġan, taġixxi fil-kapaċità tagħha bħala stat sovran, kif ukoll, fl-eżerċizzju tad-
drittijiet taghha bħala proprjetarja tas-SOCAR b'konformità sħiħa mal-qafas regolatorju tal-
UE5.

 Din id-Deċiżjoni tal-Kunsill proposta tfittex li twettaq miżuri "fir-rigward tal-preżervazzjoni
 tas-sigurtà tal-provvista tal-enerġija lill-Komunità sabiex iiši mwarrab kull riskju lill-ordni

         Pereżempju dwar 1-ipproċessar tad-dejta u 1-ħarsien tal-infrastruttura kritika.
         Safejn ikun rilevanti, jistgħu jiġu imposti kundizzjonijiet simili fuq is-SOCAR bħala kundizzjoni għaċ-
         ċertifikazzjoni permezz ta' strumenti legali oħrajn.

                                                                          DECLASSIFIE
                                                                          le 29 JUIN 2015

                                         RESTREINT UE
 ---pagebreak---                                            RESTREINT UE
     pubbliku и lis-sigurtà pubblika fil-Komunità u lill-benesseri taċ-ċittadini tal-Unjonf.
     Għaldaqstant, il-miżura proposta tfittex li timpedixxi kull impatt negattiv possibbli tal-akkwist
     ipproġettat tad-DESFA mis-SOCAR.

     2.     L-ELEMENTI LEGALI TAR-RAKKOMANDAZZJONI
     2.1    Il-kompetenza tal-Unjoni Ewropea biex tikkonkludi FIG
     Is-suġġett tal-FIG propost jaqa' kompletament fil-kamp ta' applikazzjoni tar-regoli komuni
     interni:

     (1)      Id-Direttiva 2009/73/KE tifforma parti mit-Tielet Pakkett tal-Enerġija. Hija
              tistabbilixxi r-regoli komuni għas-swieq tal-gass b'mod ģenerāli, u b'mod partikolari
              għall-OSTs.
              B'mod ģenerāli, id-Direttiva 2009/73/KE tistabbilixxi 1-qafas regolatorju ghall-
              operazzjoni tas-swieq tal-gass tal-UE, inklużi 1-obbligi tas-servizz pubbliku, 1-
              awtorizzazzjoni tal-aċċess għas-suq, is-separazzjoni tal-OSTs u 1-OSDs, 1-
              infrastutturi 1-ġodda, il-ftuħ tas-suq, is-sorveljanza regolatorja u d-drittijiet u 1-obbligi
              tal-parteċipanti fis-suq u tal-OSTs, bħal dawk marbutin mas-separazzjoni, mal-aċċess
              ta' partijiet terzi u mal-investimenti fin-netwerks.
              B'mod aktar specifiku għas-separazzjoni tal-OSTs, 1-Artikolu 9,1-Artikoli 14 sa 16, u
              1-Kapitolu IV (1-Artikoli 17 sa 23) tad-Direttiva 2009/73/KE jistipulaw il-
              kundizzjonijiet dettaljati għall-applikazzjoni tar-regoli dwar is-separazzjoni. Barra
              minn hekk, 1-Artikolu 10 tad-Direttiva 2009/73/KE jistabbilixxi 1-proċedura għaċ-
              ċertifikazzjoni li tiżgura 1-konformità mar-regoli dwar is-separazzjoni. L-Artikolu 11
              jipprevedi procedura addizzjonali li tapplika jekk il-proprjetarju tan-netwerk ikun
              minn pąjjiż terz, u jimponi 1-ħtieġa li jiģi vvalutat jekk iċ-ċertifikazzjoni tkunx
              tipperikola s-sigurtà tal-provvista;
     (2)      ir-Regolament (KE) Nru 715/2009 tal-Parlament Ewropew u tal-Kunsill tat-
              13 ta' Lulju 2009 dwar il-kundizzjonijiet għall-aċċess għan-netwerks ta' trażmissjoni
              tal-gass naturali u li jhassar ir-Regolament (KE) Nru 1775/2005 ("ir-Regolament
              dwar il-Gass")7, jistipula 1-adozzjoni ta' kodiċijiet tan-netwerks li jirregolaw Ad
              dettali bosta kwistjonijiet marbutin mal-operazzjonijiet tal-OSTs fl-Artikolu 8(6)
              tieghu, kif ukoll il-proċedura taċ-ċertifikazzjoni fl-Artikolu 3;
      (3)      id-Direttiva tal-Kunsill 2008/114/KE tat-8 ta' Diċembru 2008 dwar 1-identifikazzjoni
               u 1-indikazzjoni tal-Infrastruttura Kritika Ewropea u 1-valutazzjoni tal-ħtieġa għat-

             Il-premessa 22 tad-Direttiva 2009/73/KE
             ĠU L 211,14.08.2009 p. 36                                 DECLASSIFIE
                                                                      le 29 JUIN 2015

ЛТ
                                            RESTREINT UE
 ---pagebreak---                                        RESTREINT UE
         titjib tal-ħarsien tagħhom8 ("id-Direttiva 2008/114") tistabbilixxi r-regoli komuni
         għall-miżuri ta' protezzjoni tal-infrastrutturi kritiċi tal-enerġija li jeżistu.
Billi s-suġġett tal-FIG propost jaqa' fi ħdan il-kamp ta' applikazzjoni tar-regoli komuni interni
- il-kriterju li jiżgura 1-kompetenza esklużiva tal-Unjoni Ewropea għall-konklużjoni ta' ftehim
internazzjonali skont 1-Artikolu 3(2) tat-TFUE, kif interpretat ukoll mill-Qorti tal-Gustizzja
fil-każistika tal-ERTA9 ,1-Unjoni Ewropea ghandha 1-kompetenza esklużiva biex tikkonkludi
FIG mar-Repubblika tal-Ażerbajġan li jkollu 1-għan li jiżgura li din tal-aħħar taġixxi fil-
kapaċità tagħha bħala stat sovran, kif ukoll fl-eżerċizzju tad-drittijiet tagħha bħala proprejtarja
tas-SOCAR, b'konformita sħiħa mal-qafas regolatorju tal-UE għas-swieq tal-gass.

Barra minn hekk, il-kontenut issuġġerit tal-FIG fl-essenza tiegħu jfittex li jiżgura li 1-qafas
regolatorju tal-UE jitħaddem kif suppost u jkun jista' jiġi nfurzat fl-UE. Għaldaqstant, il-
konklużjoni tal-ftehim internazzjonali tista' titqies li hi meħtieġa biex 1-Unjoni Ewropea tkun
tista' teżerċita 1-kompetenza interna taghha, u dan ikompli jipprovdi iktar raġunijiet skont 1-
Artikolu 3(2) tat-TFUE għall-kompetenza esklużiva tal-Unjoni Ewropea li tikkonkludi ftehim
internazzjonali bhal dan.

2.2     Il-kontenut tal-FIG irrakkomandat
L-FIG ghandu jinkludi garanziji mir-Repubblika tal-Ażerbajġan dwar il-punti li ġejjin:

(1)      li s-sjieda tad-DESFA mis-SOCAR hija rregolata b'mod esklużiv mil-liġijiet tal-UE u
         1-liġijiet Griegi;
(2)       li -Repubblika tal-Ażerbajġan taċċetta 1-ġuriżdizzjoni wahdanija tal-qrati tal-UE fejn
          tidhol 1-applikazzjoni tar-regoli tas-separazzjoni u d-drittijiet u 1-obbligi l-ohrajn tad-
          DESFA li ġejjin mil-liġijiet tal-Greċja u tal-UE;
(3)       li r-Repubblika tal-Ażerbajġan ma tistax tadotta miżuri leġiżlattivi li jaffettwaw lis-
          SOCAR u/jew tikkontrolla s-SOCAR li b'tali mod li jkun hemm nuqqas ta'
          konformita min-naha tas-SOCAR jew tad-DESFA mal-obbligi tagħhom skont il-
          liġijiet tal-UE, b'mod speċjali 1-użu tas-setgħat tar-regolatur nazzjonali kif inhuma
          ddefiniti skont il-liġijiet tal-UE biex tiġi mmonitorjata u infurzata 1-konformità tad-
          DESFA u tas-SOCAR mal-obbligi legali tagħhom;
 (4)      li r-Repubblika tal-Ażerbajġan ma għandhiex trendi, jew tippermetti li s-SOCAR
          trendi, jew tipprova trendi, il-forniment tal-gass naturali lill-UE jew il-kundizzjonijiet
          ta' dan il-forniment, dipendenti fuq kwistjonijiet li jikkonċernaw 1-applikazzjoni tal-
          liġijiet Griegi jew tal-liġijiet tal-UE għad-DESFA;

         ĠU L 345, 23.12.2008, p. 75-82
         Il-Każ 22/70 Il-Kummissjoni v il-Kunsill Ġabra 263, dwar Ftehim Ewropew dwar it-Trasport fit-Triq
         (ERTA). Ara wkoll il-Każ C-471/98, il-Kummissjoni v. Il-Belġju ("Tas-sema miftuħ'); 1-Opinjoni 1/03
         [2006] ECR 1150, dwar il-Konvenzjoni ta' Lugano, il-paragrafi 116 u ta' warajh; il-Każ C-45/07, il-
         Kummissjoni v il-Grećja, Sentenza tat-12 ta1 Frar 2009, il-paragrafi 16 u 17.

                                                                           DECLASSIFIE
                                                                           le 29 JUIN 2015
                                                     8

                                        RESTREINT UE
 ---pagebreak---                                        RESTREINT UE
     (5)     li r-Repubblika tal-Ażerbajġan se tirrispetta bis-sħiħ u tiżgura 1-konformità sħiħa
             mal-liġijiet tal-UE u tal-Greċja applikabbli għad-DESFA, fosthom ir-regoli tas-suq
             intern tal-UE u l-leġiżlazzjoni tal-UE dwar 1-ipproċessar tad-dejta u 1-ħarsien tal-
             infrastruttura kritika.

     3.     L-IMPLIKAZZJONIBAĠITARJA
     Il-pjan irrakkomandat ma għandux implikazzjonijiet baġitarji.

                                                                     DECLASSIFIE
                                                                     le 29 JUIN 2015

MT

                                        RESTREINT UE
 ---pagebreak---                                    RESTREINT UE

                                   Rakkomandazzjoni għal

                               DEĊIŻJONI TAL-KUNSILL

Ii tawtorizza 1-ftuħ ta' negoziati dwar Ftehim bejn 1-Unjoni Ewropea u r-Repubblika tal-
       Ażerbajġan dwar qafas legali li jirregola 1-kontroll tad-DESFA mis-SOCAR

IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari 1-
Artikolu 218(3) u (4) tiegħu,
Wara li kkunsidra r-rakkomandazzjoni tal-Kummissjoni Ewropea
Billi:
(1)      Il-Kumpanija taż-Żejt tal-Istat tar-Repubblika tal-Ażerbajġan ("SOCAR"), impriża
         stabbilita fl-Ażerbajġan u kkontrollata mir-Repubblika tal-Ażerbajġan, biħsiebha
         tikseb il-kontroll tal-operatur Grieg tas-sistema tat-trażmissjoni tal-gass imsejjaħ "1-
         Operatur tas-Sistema Ellenika tat-Trażmissjoni tal-Gas S.A." ("DESFA").
(2)      L-Artikolu 11 tad-Direttiva 73/2009 jistipula li fkażijiet bħal dawn jeħtieġ li jkun
         żgurat li 1-kontroll ta' sid jew operatur ta' sistema ta' trażmissjoni minn persuna jew
         persimi minn pajjiż terz jew minn pajjiżi terzi ma jipperikolax is-sigurtà tal-provvista
         tal-enerġija lill-Unjoni Ewropea.
(3)      Il-fatti fil-każ attwali jimplikaw li: (i) in-netwerk operat mid-DESFA jikkostitwixxi
         assi strateġiku li jaffettwa s-sigurtà tal-provvista tal-enerġija tal-Unjoni Ewropea, u
         (ii) ir-Repubblika tal-Ażerbajġan u s-SOCAR għandhom interessi strateġiċi li
         mhumiex neċessarjament allinjati mal-ghan tal-leġiżlazzjoni tal-UE li hi applikabbli
         għan-netwerks tat-trażmissjoni tal-gass. Dan iqajjem tħassib dwar is-sigurtà tal-
         provvista tal-enerġija li jeħtieġ jiġi indirizzai.
(4)      Fl-aħħar mill-aħħar, id-DESFA se tkun ikkontrollata mir-Repubblika tal-Ażerbajġan
         permezz tas-SOCAR, għaldaqstant 1-istrument legali x-xieraq biex jiġi indirizzai it-
         tħassib fdan il-każ huwa ftehim intergovernattiv.
(5)      Is-suġġett tal-ftehim intergovernattiv huwa kopert bis-sħiħ mill-kamp ta'
         applikazzjoni tal-leġiżlazzjoni tal-UE. Barra minn hekk, il-ftehim intergovernattiv
         huwa meħtieġ biex 1-Unjoni Ewropea tkun tista' teżerċita 1-kompetenza interna
         taghha. Ghaldaqstant, huwa fil-kompetenza unika tal-Unjoni Ewropea li tikkonkludi
         dan il-ftehim intergovernattiv.
(6)      Ghalhekk ghandhom jinbdew in-negozjati bil-ghan li jiġi konkluż ftehim
         intergovernattiv bejn 1-Unjoni Ewropea u r-Repubblika tal-Ażerbajġan dwar qafas
         legali li jirregola 1-kontroll tad-DESFA mis-SOCAR biex jiżgura li 1-akkwist mahsub
         ma jipperikolax is-sigurtà tal-provvista tal-enerġija lill-Unjoni Ewropea.

                                                                 DECLASSIFIE
                                                                 íe 29 JUIN 2015
                                                10

                                    RESTREINT UE
 ---pagebreak---                                        RESTREINT UE

     ADOTTA DIN ID-DEĊIŻJONI

                                               Artikolu 1
     B'dan, il-Kummissjoni hija awtorizzata tinnegozja f'isem 1-Unjoni Ewropea, Ftehim bejn 1-
     Unjoni Ewropea u r-Repubblika tal-Ażerbajġan dwar qafas legali li jirregola 1-kontroll tad-
     DESFA mis-SOCAR.

                                               Artikolu 2
     Id-direttivi tan-negozjati huma moghtija fl-Anness.

                                               Artikolu 3
     In-negozjati ghandhom isiru b'konsultazzjoni ma' [jimtela mill-Kunsill] li jaġixxu bħala
     kumitat speċjali.

                                               Artikolu 4
     Din id-Deċiżjoni hija indirizzata lill-Kummissjoni.

     Magħmul fi Brüsseli,

                                                 Għall-Kunsill
                                                 [...]
                                                 Il-President

                                                                  DECLASSINE
                                                                 Ie 2 9 JUIN 2015

MT

                                         RESTREINT UE
 ---documentbreak---                                 RESTREINT UE

                         IL-KUMMISSJONI
                         EWROPEA

                                                 Brüsseli, 12.2.2014
                                                 COM(2014) 68 final

                                                 ANNEX 1

                                       ANNESS

                                   Rakkomandazzjoni għal
                               DEĊIŻJONITAL-KUNSILL
li tawtorizza 1-ftuħ ta' negozjati dwar Ftehim bejn l-Uųjoni Ewropea u r-Repubblika tal-
       Ażerbajġan dwar qafas legali li jirregola 1-kontroll tad-DESFA mis-SOCAR

                                                           DECLASSIPIE

                                                           le 29 JUIN 2015

                                 RESTREINT UE
 ---pagebreak---                                          RESTREINT UE
     DIRETTIVI GHAN-NEGOZJATI GHAL FTEHIM BEJN L-UNJONI EWROPEA U R-REPUBBLIKA
     TAL-AŻERBAJĠAN DWAR QAFAS LEGALI LI JIRREGOLA L-KONTROLL TAD-DESFA MIS-
     SOCAR

     ll-Ftehim għandu jiżgura:

     li l-kontroll tad-DESFA mis-SOCAR u mir-Repubblika tal-Ażerbajġan ma jipperikolax is-sigurtà tal-
     provvista tal-enerġija lill-Unjoni Ewropea billi:
     (1)      jiżgura li 1-liġijiet tal-UE u tal-Greċja li japplikaw għad-DESFA, kif ukoll kull tibdil
              fihom fil-ġejjieni, japplikaw bis-sħiħ; u
     (2)      li dawn il-liġijiet ikunu jistgħu jiġu inforzati bis-sħiħ fuq id-DESFA, is-SOCAR u r-
              Repubblika tal-Ażerbajġan.

                                                                    DECLASSIFY

                                                                  le 29 M 2015

MT

                                          RESTREINT UE